cyanic-selkie/wikianc huggingface dataset:
ಲೇಸರ್‌ ಮುದ್ರಕ
ರ್ಯಾಸ್ಟರ್‌ ಬಿಂಬ ಸಂಸ್ಕರಣೆ
thumb|300px|ರ್ಯಾಸ್ಟರ್‌ ಬಿಂಬ ದತ್ತಾಂಶವನ್ನು ಸೃಷ್ಟಿಸುವುದು ಪುಟಕ್ಕೆ ಅಡ್ಡಲಾಗಿರುವ ಚುಕ್ಕೆಗಳ ಪ್ರತಿ ಅಡ್ಡವಾದ ಪಟ್ಟಿಯನ್ನು ಒಂದು ರ್ಯಾಸ್ಟರ್‌ ಗೆರೆ ಅಥವಾ ಸ್ಕ್ಯಾನ್‌ ಗೆರೆ ಎಂದು ಕರೆಯಲಾಗುತ್ತದೆ. ಮುದ್ರಣಗೊಳ್ಳಬೇಕಿರುವ ಪ್ರತಿಕೃತಿಯ ಸೃಷ್ಟಿಸುವಿಕೆಯನ್ನು ಲೇಸರ್‌ ಮುದ್ರಕದೊಳಗೆ ವಿಶಿಷ್ಟವಾಗಿ ನಿರ್ಮಿಸಲಾಗಿರುವ ಒಂದು ರ್ಯಾಸ್ಟರ್‌ ಬಿಂಬ ಸಂಸ್ಕಾರಕವು (ರ್ಯಾಸ್ಟರ್‌ ಇಮೇಜ್‌ ಪ್ರೊಸೆಸರ್‌-RIP) ಮಾಡುತ್ತದೆ. ಅಡೋಬ್‌ ಪೋಸ್ಟ್‌ಸ್ಕ್ರಿಪ್ಟ್‌ (PS), HP ಪ್ರಿಂಟರ್‌ ಕಮ್ಯಾಂಡ್‌ ಲಾಂಗ್ವೇಜ್‌ (PCL), ಅಥವಾ ಮೈಕ್ರೋಸಾಫ್ಟ್‌ XML ಪೇಜ್‌ ಸ್ಪೆಸಿಫಿಕೇಷನ್‌ನಂಥ (XPS) ಎಷ್ಟು ಬೇಕಾದರೂ ವಿಶೇಷ ಪುಟ ವಿವರಣೆಯ ಭಾಷೆಗಳಲ್ಲಷ್ಟೇ ಅಲ್ಲದೇ, ಫಾರ್ಮ್ಯಾಟ್‌ ಮಾಡಿರದ ಪಠ್ಯವೊಂದನ್ನೇ-ಒಳಗೊಂಡಿರುವ ದತ್ತಾಂಶದಲ್ಲಿ ಆಕರ ಸಾಮಗ್ರಿಯನ್ನು ಸಂಕೇತ ಭಾಷೆಯಲ್ಲಿ ಬರೆಯಬಹುದು. ಅಂತಿಮ ಪುಟದ ಒಂದು ಬಿಟ್‌ಮ್ಯಾಪ್‌ನ್ನು ರ್ಯಾಸ್ಟರ್‌ ಸ್ಮೃತಿಯಲ್ಲಿ ಸೃಷ್ಟಿಸಲು ಪುಟ ವಿವರಣೆಯ ಭಾಷೆಯನ್ನು RIP ಬಳಸುತ್ತದೆ. ರ್ಯಾಸ್ಟರ್‌ ಸ್ಮೃತಿಯಲ್ಲಿ ಒಮ್ಮೆಗೆ ಸಂಪೂರ್ಣ ಪುಟವು ಸಲ್ಲಿಸಲ್ಪಟ್ಟರೆ, ಒಂದು ನಿರಂತರವಾದ ಧಾರೆಯಲ್ಲಿ ಚುಕ್ಕೆಗಳ ರ್ಯಾಸ್ಟರೀಕೃತ ಹರಿವನ್ನು ಕಾಗದಕ್ಕೆ ಕಳುಹಿಸುವ ಪ್ರಕ್ರಿಯೆಯನ್ನು ಶುರುಮಾಡಲು ಮುದ್ರಕವು ಸಿದ್ಧವಾಗಿರುತ್ತದೆ.
ಹೆವ್ಲೆಟ್‌ ಪ್ಯಾಕರ್ಡ್‌ನ ಮೊದಲ ಲೇಸರ್‌ಜೆಟ್‌ ಮುದ್ರಕವು ಕೇವಲ 128 ಕಿಲೋಬೈಟ್‌ಗಳಷ್ಟು ಸ್ಮೃತಿ ಸಾಮರ್ಥ್ಯವನ್ನು ಹೊಂದಿತ್ತು. ಇದನ್ನು ಕೇವಲ ಪಠ್ಯಭಾಗಗಳನ್ನಷ್ಟೇ ಮುದ್ರಿಸಲು ವಿಶಿಷ್ಟವಾಗಿ ಬಳಸಲಾಗುತ್ತಿತ್ತೇ ಹೊರತು, ಆಧುನಿಕ ರೇಖಾಚಿತ್ರದ ಮುದ್ರಕಗಳಂತೆ ಇದು ಕಾರ್ಯನಿರ್ವಹಿಸುತ್ತಿರಲಿಲ್ಲ. ಪುಟದ ಅಕ್ಷರ ಮಾಹಿತಿಯನ್ನು ಕೇವಲ ಕೆಲವೇ ಕಿಲೋಬೈಟ್‌ಗಳಲ್ಲಿ ಶೇಖರಿಸಿಡಲಾಗುತ್ತಿತ್ತು, ಮತ್ತು ಮುದ್ರಣದ ಅವಧಿಯಲ್ಲಿ ಪ್ರತಿ ರ್ಯಾಸ್ಟರ್‌ ಸ್ಕ್ಯಾನ್‌ ಗೆರೆಗೆ ಸಂಬಂಧಿಸಿದ ವಾಸ್ತವಿಕ ಚುಕ್ಕೆಯ ಮಾದರಿಗಳು, ರೀಡ್‌ ಓನ್ಲಿ ಮೆಮರಿಯಲ್ಲಿ (ROM) ಶೇಖರಿಸಲ್ಪಟ್ಟ ಅಕ್ಷರ ಮಾದರಿಯ ಬಿಟ್‌ಮ್ಯಾಪ್‌ ಕೋಷ್ಟಕಗಳಲ್ಲಿ ಹುಡುಕುತ್ತಿದ್ದವು. ಹೆಚ್ಚುವರಿ ಅಕ್ಷರ ಮಾದರಿಗಳು ವಿಸ್ತರಣಾ ಸೀಳುಗುಂಡಿಗಳೊಳಗೆ (ಸ್ಲಾಟ್‌) ತೂರಿಸಲ್ಪಡುವ ROM ಕಾರ್ಟ್ರಿಜ್‌ಗಳ ಮೇಲೆ ಶೇಖರಿಸಿಡಲ್ಪಟ್ಟಿದ್ದವು.
ಪುಟ ವಿವರಣೆಯ ಭಾಷೆಯೊಂದನ್ನು ಬಳಸಿಕೊಂಡು ಸಂಪೂರ್ಣವಾದ ರೇಖಾಚಿತ್ರದ ಮುದ್ರಿತಪ್ರತಿಯನ್ನು ನೀಡುವುದಕ್ಕಾಗಿ 300 dpiನಷ್ಟು ಚುಕ್ಕೆಗಳ ಏಕವರ್ಣದ ಲೆಟರ್‌/A4 ಗಾತ್ರದ ಒಂದು ಸಮಗ್ರ ಪುಟವನ್ನು ಶೇಖರಿಸಿಡಲು ಕನಿಷ್ಟಪಕ್ಷ 1 ಮೆಗಾಬೈಟ್‌ನಷ್ಟು ಸ್ಮೃತಿ ಅಗತ್ಯವಾಗಿರುತ್ತದೆ. 300 dpiನಲ್ಲಿ, ಪ್ರತಿ ಚದರ ಇಂಚಿನಷ್ಟು ಅಳತೆಯಲ್ಲಿ 90,000 ಚುಕ್ಕೆಗಳಿರುತ್ತವೆ (ಪ್ರತಿ ರೇಖೀಯ ಇಂಚಿಗೆ 300 ಚುಕ್ಕೆಗಳು). ಒಂದು ವಿಶಿಷ್ಟವಾದ 8.5 x 11 ಗಾತ್ರದ ಕಾಗದದ ಹಾಳೆಯು 0.25 ಇಂಚಿನಷ್ಟು ಅಂಚುಗಳನ್ನು ಹೊಂದಿರುತ್ತದೆ. ಇದರಿಂದಾಗಿ ಮುದ್ರಣಾರ್ಹ ಪ್ರದೇಶವು 8.0 x 10.5 ಇಂಚುಗಳಷ್ಟು ಅಥವಾ 84 ಚದರ ಇಂಚುಗಳಷ್ಟು ಅಳತೆಗೆ ಕಡಿಮೆಯಾಗುತ್ತದೆ. 84 ಚದರ ಇಂಚು x ಪ್ರತಿ ಚದರ ಇಂಚಿಗೆ 90,000 ಚುಕ್ಕೆಗಳು = 7,560,000 ಚುಕ್ಕೆಗಳು. ಅದೇ ವೇಳೆಗೆ 1 ಮೆಗಾಬೈಟ್‌ = 1048576 ಬೈಟ್‌ಗಳಷ್ಟು, ಅಥವಾ 8,388,608 ಬಿಟ್‌ಗಳಷ್ಟು ಇದ್ದು, ಇದು ಸಮಗ್ರ ಪುಟವನ್ನು 300 dpiನಲ್ಲಿ ಹಿಡಿದಿಡುವಲ್ಲಿ ಸ್ವಲ್ಪವೇ ದೊಡ್ಡ ಗಾತ್ರದ್ದಾಗಿರುತ್ತದೆ. ಇದರಿಂದಾಗಿ ಸುಮಾರು 100 ಕಿಲೋಬೈಟ್‌ಗಳಷ್ಟು ಜಾಗವು ಉಳಿದು, ಅದು ರ್ಯಾಸ್ಟರ್‌ ಬಿಂಬ ಸಂಸ್ಕಾರಕದಿಂದ ಬಳಸಲ್ಪಡಲು ಮೀಸಲಾಗುತ್ತದೆ.
ಬಣ್ಣದ ಮುದ್ರಕವೊಂದರಲ್ಲಿ, ನಾಲ್ಕು CYMK ಟೋನರು ಪದರಗಳ ಪೈಕಿ ಪ್ರತಿಯೊಂದೂ ಒಂದು ಪ್ರತ್ಯೇಕ ಬಿಟ್‌ಮ್ಯಾಪ್ ರೀತಿಯಲ್ಲಿ ಶೇಖರಿಸಲ್ಪಟ್ಟಿರುತ್ತದೆ ಮತ್ತು ಮುದ್ರಣಕಾರ್ಯವು ಪ್ರಾರಂಭವಾಗುವುದಕ್ಕೆ ಮೊದಲು ಎಲ್ಲಾ ನಾಲ್ಕೂ ಪದರಗಳು ವಿಶಿಷ್ಟವಾದ ರೀತಿಯಲ್ಲಿ ಪೂರ್ವಭಾವಿಯಾಗಿ ಸಂಸ್ಕರಿಸಲ್ಪಡುತ್ತವೆ. ಆದ್ದರಿಂದ 300 dpiನಲ್ಲಿರುವ ಒಂದು ನಾಲ್ಕು-ವರ್ಣದ ಲೆಟರ್‌-ಗಾತ್ರದ ಪುಟಕ್ಕಾಗಿ ಕನಿಷ್ಟಪಕ್ಷ 4 ಮೆಗಾಬೈಟ್‌ಗಳಷ್ಟು ಸ್ಮೃತಿಯ ಅಗತ್ಯವಿರುತ್ತದೆ.
dpiನ ಚದರಳತೆಯೊಂದಿಗೆ ಸ್ಮೃತಿಯ ಅವಶ್ಯಕತೆಗಳೂ ಹೆಚ್ಚಾಗುತ್ತವೆ. ಆದ್ದರಿಂದ 600 dpiನಲ್ಲಿರುವ ಏಕವರ್ಣದ ಮುದ್ರಣಕ್ಕಾಗಿ ಕನಿಷ್ಟಪಕ್ಷ 4 ಮೆಗಾಬೈಟ್‌ಗಳು ಅಗತ್ಯವಾಗಿರುತ್ತವೆ, ಮತ್ತು ವರ್ಣದಲ್ಲಿರುವ ಮುದ್ರಣಕ್ಕಾಗಿ 16 ಮೆಗಾಬೈಟ್‌ಗಳು ಅಗತ್ಯವಾಗಿರುತ್ತವೆ. ಕೆಲವೊಂದು ಮುದ್ರಕಗಳು ಬದಲಾಯಿಸಬಹುದಾದ ಗಾತ್ರದ ಚುಕ್ಕೆಗಳು ಮತ್ತು ತೆರಪನ್ನು ಉಂಟುಮಾಡುವ ಚುಕ್ಕೆಗಳನ್ನು ಮೂಡಿಸಬಲ್ಲವಾಗಿರುತ್ತವೆ; ಈ ಹೆಚ್ಚುವರಿ ಕಾರ್ಯನಿರ್ವಹಣೆಗಳಿಗಾಗಿ ಅನೇಕ ವೇಳೆ ಇಲ್ಲಿ ವಿವರಿಸಲಾಗಿರುವ ಕನಿಷ್ಟತಮ ಅಗತ್ಯಗಳಿಗಿಂತ ಹೆಚ್ಚಿನ ಪ್ರಮಾಣದ ಸ್ಮೃತಿ ಸಾಮರ್ಥ್ಯಗಳ ಅಗತ್ಯ ಕಂಡುಬರಬಹುದು.
ಟ್ಯಾಬ್ಲಾಯ್ಡ್‌ ಮತ್ತು ಅದಕ್ಕಿಂತ ದೊಡ್ಡ ಗಾತ್ರದ ಸಾಮರ್ಥ್ಯವನ್ನು ಹೊಂದಿರುವ ಮುದ್ರಕಗಳು ಸ್ಮೃತಿ ವಿಸ್ತರಣಾ ಸೀಳುಗುಂಡಿಗಳನ್ನು ಒಳಗೊಳ್ಳಬಹುದು. ಒಂದು ವೇಳೆ ಲಭ್ಯವಿರುವ ಸ್ಮೃತಿಯು ಸಾಕಷ್ಟಿಲ್ಲದಿದ್ದರೆ, ಲೆಟರ್‌ ಗಾತ್ರದಲ್ಲಾದರೆ ವರ್ಣದಲ್ಲಿ, ಟ್ಯಾಬ್ಲಾಯ್ಡ್‌ ಗಾತ್ರದಲ್ಲಾದರೆ ಕೇವಲ ಏಕವರ್ಣದಲ್ಲಿ ಮುದ್ರಿಸಲು ಸಾಧ್ಯವಾಗುವಂತೆ ಮುದ್ರಣದ ಕೆಲವೊಂದು ಲಕ್ಷಣಗಳನ್ನು ಅನರ್ಹಗೊಳಿಸಬೇಕಾಗಬಹುದು. ಹೆಚ್ಚುವರಿ ಸ್ಮೃತಿಯ ಖರೀದಿಸುವಿಕೆಯು ಒಂದು ದೊಡ್ಡಗಾತ್ರದಲ್ಲಿ ವರ್ಣದಲ್ಲಿ ಮುದ್ರಿಸಲು ಅವಕಾಶವನ್ನು ಕಲ್ಪಿಸಬಹುದು.
ಶಕ್ತಿ ಸಂಚಯಿಸುವಿಕೆ
thumb|300px|ದ್ಯುತಿಸಂವೇದಿ ಉರುಳೆಗೆ ಋಣಾತ್ಮಕ ವಿದ್ಯುದಾವೇಶವನ್ನು ಅನ್ವಯಿಸುವುದು ಹಳೆಯ ಮುದ್ರಕಗಳಲ್ಲಿ ಉರುಳೆಗೆ ಸಮಾನಾಂತರವಾಗಿ ಇರಿಸಲಾಗಿರುವ ಒಂದು ಕರೋನಾ ತಂತಿಯು, ಅಥವಾ ತೀರಾ ಇತ್ತೀಚಿನ ಮುದ್ರಕಗಳಲ್ಲಾದರೆ, ಒಂದು ಪ್ರಾಥಮಿಕ ವಿದ್ಯುತ್‌ ಪೂರಣದ ರೋಲರು, ದ್ಯುತಿಗ್ರಾಹಿಯ (ಇಲ್ಲದಿದ್ದರೆ ಇದಕ್ಕೆ ಒಂದು ದ್ಯುತಿವಾಹಕ ಘಟಕ ಎಂದು ಹೆಸರಿಸಲಾಗುತ್ತದೆ) ಮೇಲೆ ಒಂದು ಸ್ಥಾಯೀವಿದ್ಯುತ್ತಿನ ವಿದ್ಯುದಾವೇಶವನ್ನು ಹರಿಸುತ್ತದೆ. ದ್ಯುತಿಗ್ರಾಹಿಯು ಒಂದು ಸುತ್ತುತ್ತಿರುವ ದ್ಯುತಿಸಂವೇದಿ ಉರುಳೆ ಅಥವಾ ಪಟ್ಟಿಯಾಗಿದ್ದು, ತಾನು ಕತ್ತಲೆಯಲ್ಲಿರುವಾಗ ತನ್ನ ಮೇಲ್ಮೈಯಲ್ಲಿನ ಒಂದು ಸ್ಥಾಯೀವಿದ್ಯುತ್ತಿನ ವಿದ್ಯುದಾವೇಶ ಅಥವಾ ವಿದ್ಯುತ್‌ ಪೂರಣವನ್ನು ಹಿಡಿದಿಟ್ಟುಕೊಳ್ಳುವ ಸಾಮರ್ಥ್ಯವನ್ನು ಅದು ಹೊಂದಿರುತ್ತದೆ.
ಹಿಂದಿನ ಪ್ರತಿಕೃತಿಗಳಿಂದ ಬಿಡಲ್ಪಟ್ಟಿರುವ ಯಾವುದೇ ಉಳಿದಿರುವ ಉಳಿಕೆಯ ವಿದ್ಯುದಾವೇಶಗಳನ್ನು ತೆಗೆದುಹಾಕುವ ಸಲುವಾಗಿ, ಪ್ರಾಥಮಿಕ ವಿದ್ಯುತ್‌ಪೂರಣದ ರೋಲರಿಗೆ ಒಂದು AC ವಕ್ರಗತಿಯ ಸಂಪರ್ಕವನ್ನು ಕಲ್ಪಿಸಲಾಗುತ್ತದೆ. ಒಂದು ಸಮನಾದ ಋಣಾತ್ಮಕ ಸಾಮರ್ಥ್ಯವನ್ನು ಖಾತ್ರಿಪಡಿಸಿಕೊಳ್ಳುವ ಸಲುವಾಗಿ ಉರುಳೆಯ ಮೇಲ್ಮೈನ ಮೇಲೆ ಒಂದು DC ವಕ್ರಗತಿಯ ಸಂಪರ್ಕವನ್ನು ಸಹ ರೋಲರು ಕಲ್ಪಿಸುತ್ತದೆ. ಬಯಸಿದ ಮುದ್ರಣದ ಸಾಂದ್ರತೆಯು ಈ DC ವಕ್ರಗತಿ ಸಂಪರ್ಕದಿಂದ ಸಮನ್ವಯಗೊಳಿಸಲ್ಪಡುತ್ತದೆ.
ಹಲವಾರು ಸ್ವಾಮ್ಯದ ಹಕ್ಕುಪತ್ರಗಳು ದ್ಯುತಿಸಂವೇದಿ ಉರುಳೆ ಲೇಪನವನ್ನು, ಒಂದು ದ್ಯುತಿ ಶಕ್ತಿಸಂಚಯಿಸುವಿಕೆ ಪದರ, ಒಂದು ವಿದ್ಯುತ್‌ ಪೂರಣ ಸೋರಿಕೆಯ ತಡೆಗೋಡೆ ಪದರವಷ್ಟೇ ಅಲ್ಲದೇ, ಒಂದು ಮೇಲ್ಮೈ ಪದರದೊಂದಿಗಿನ ಒಂದು ಸಿಲಿಕಾನ್‌ ಮಿಶ್ರಣ ಎಂದು ವರ್ಣಿಸುತ್ತವೆ. ಒಂದು ರೂಪಾಂತರವು ಜಲಜನಕವನ್ನು ಒಳಗೊಂಡಿರುವ ಅಸ್ಫಟಿಕೀಯ ಸಿಲಿಕಾನ್‌ನ್ನು ಬೆಳಕು ಸ್ವೀಕರಿಸುವ ಪದರವಾಗಿ, ಬೋರಾನ್‌ ನೈಟ್ರೈಡ್‌‌ನ್ನು ವಿದ್ಯುತ್‌ ಪೂರಣ ಸೋರಿಕೆ ತಡೆಗೋಡೆಯ ಪದರವಾಗಿ ಬಳಸುತ್ತದೆ. ಅಷ್ಟೇ ಅಲ್ಲ, ಕಲಬೆರಕೆ ಮಾಡಲಾದ ಸಿಲಿಕಾನ್‌‌ನ ಒಂದು ಮೇಲ್ಮೈ ಪದರವನ್ನೂ ಇದು ಬಳಸುತ್ತದೆ. ಕಲಬೆರಕೆ ಮಾಡಲಾದ ಸಿಲಿಕಾನ್‌ ಪದರವು ಗಮನಾರ್ಹವಾಗಿ ಆಮ್ಲಜನಕ ಅಥವಾ ಸಾರಜನಕದೊಂದಿಗಿನ ಸಿಲಿಕಾನ್‌ ಆಗಿದ್ದು, ಇದು ಸಾಕಷ್ಟಿರುವ ಸಾಂದ್ರತೆಯಲ್ಲಿ ಯಂತ್ರಬಳಕೆಗೆ ಒಳಗಾಗುವ ಸಿಲಿಕಾನ್‌ ನೈಟ್ರೈಡ್‌‌ನ್ನು ಹೋಲುತ್ತದೆ; ಇದರ ಪರಿಣಾಮವಾಗಿ ಒಂದು ಬೆಳಕನ್ನು ಪೂರಣಮಾಡಬಲ್ಲ, ಕನಿಷ್ಟತಮ ಸೋರಿಕೆ ಹಾಗೂ ಉಜ್ಜಿಕೊಂಡು ಹೋಗುವಿಕೆಗೆ ಒಂದು ಪ್ರತಿರೋಧಕತೆಯನ್ನು ಒಡ್ಡುವ ಡಯೋಡು ಹೊರಹೊಮ್ಮುತ್ತದೆ.
ಒಡ್ಡುವಿಕೆ
thumb|300px|ದ್ಯುತಿಸಂವೇದಿ ಉರುಳೆಗೆ ಬಿಟ್‌ಮ್ಯಾಪ್‌ನ್ನು ಹೇಗೆ ಬರೆಯಲಾಗುತ್ತದೆ. ತಿರುಗುತ್ತಿರುವ ಒಂದು ಬಹುಕೋನೀಯ ಕನ್ನಡಿಯೆಡೆಗೆ ಲೇಸರ್‌ ಸಾಧನವು ತಿರುಗಿಸಲ್ಪಟ್ಟಿರುತ್ತದೆ. ಈ ಕನ್ನಡಿಯು ಲೇಸರ್‌ ಕಿರಣವನ್ನು ಮಸೂರಗಳು ಹಾಗೂ ಕನ್ನಡಿಗಳ ಒಂದು ವ್ಯವಸ್ಥೆಯ ಮೂಲಕ ದ್ಯುತಿಗ್ರಾಹಿಯೆಡೆಗೆ ನಿರ್ದೇಶಿಸುತ್ತದೆ. ಪುಟಕ್ಕೆ ಅಡ್ಡಲಾಗಿ ಉಜ್ಜುವಿಕೆಯು ನೇರವಾಗಿರುವಂತೆ ಮಾಡಲು ಕಿರಣವು ದ್ಯುತಿಗ್ರಾಹಿಗೆ ಒಂದು ಕೋನದಲ್ಲಿ ಅಡ್ಡಲಾಗಿ ಉಜ್ಜುತ್ತದೆ; ಉಜ್ಜುವಿಕೆಯ ಅವಧಿಯಲ್ಲಿ ಉರುಳೆಯು ತಿರುಗುವುದನ್ನು ಮುಂದುವರಿಸುತ್ತದೆ ಮತ್ತು ಈ ಚಲನೆಗೆ ಉಜ್ಜುವಿಕೆಯ ಕೋನವು ಸರಿದೂಗಿಸುವಂತಿರುತ್ತದೆ. ಉರುಳೆಯ ಮೇಲೆ ಚುಕ್ಕೆಗಳನ್ನು ರೂಪಿಸುವ ಸಲುವಾಗಿ, ಸ್ಮೃತಿಯಲ್ಲಿ ಹಿಡಿದಿಡಲ್ಪಟ್ಟಿರುವ ರ್ಯಾಸ್ಟರೀಕೃತ ದತ್ತಾಂಶದ ಹರಿವು ಲೇಸರ್‌ನ್ನು ಹರಿಸಲು ಬಿಡುತ್ತದೆ ಮತ್ತು ನಿಲ್ಲಿಸುತ್ತದೆ. (ಕೆಲವೊಂದು ಮುದ್ರಕಗಳು ಪುಟದ ಅಗಲದಾದ್ಯಂತ ವ್ಯಾಪಿಸುವ ಬೆಳಕನ್ನು ಹೊರಹೊಮ್ಮಿಸುವ ಡಯೋಡುಗಳ ಒಂದು ಶ್ರೇಣಿಯನ್ನು ಬದಲಾಯಿಸುತ್ತವೆ, ಆದರೆ ಈ ಸಾಧನಗಳು "ಲೇಸರ್‌ ಮುದ್ರಕಗಳು" ಎನಿಸಿಕೊಳ್ಳುವುದಿಲ್ಲ.) ಲೇಸರ್‌ ಸಾಧನಗಳು ಅಧಿಕ ಅಂತರದವರೆಗೆ ಒಂದು ಕಿರಿದಾದ ಕಿರಣವನ್ನು ಸೃಷ್ಟಿಸುತ್ತವೆಯಾದ್ದರಿಂದ ಅವುಗಳನ್ನು ಬಳಸಲಾಗುತ್ತದೆ. ಲೇಸರ್‌ ಕಿರಣವು ಪ್ರತಿಕೃತಿಯ ಕಪ್ಪುಭಾಗಗಳ ಮೇಲಿನ ವಿದ್ಯುದಾವೇಶವನ್ನು ತಟಸ್ಥೀಕರಿಸುತ್ತದೆ (ಅಥವಾ ಹಿಮ್ಮುಖಗೊಳಿಸುತ್ತದೆ). ಇದರಿಂದಾಗಿ ಟೋನರು ಕಣಗಳನ್ನು ಮೇಲೆತ್ತುವ ಸಲುವಾಗಿ ದ್ಯುತಿಗ್ರಾಹಿಯ ಮೇಲ್ಮೈ ಮೇಲೆ ಒಂದು ಸ್ಥಾಯೀ ವಿದ್ಯುತ್‌‌ನ ಋಣಾತ್ಮಕ ಪ್ರತಿಕೃತಿಯು ಉಳಿಯುತ್ತದೆ.
ಉಜ್ಜುವಿಕೆಯ ಪ್ರತಿಯೊಂದು ಆವರ್ತನದ ಅಂತ್ಯದಲ್ಲಿ ಲೇಸರ್‌ ಉಜ್ಜುವಿಕೆಯ ಪ್ರಕ್ರಿಯೆಯನ್ನು ಏಕಕಾಲಿಕವಾಗಿಸಲು, ಕಿರಣವನ್ನು ಪತ್ತೆಹಚ್ಚುವ (ಬೀಮ್‌ ಡಿಟೆಕ್ಟರ್‌-BD) ಒಂದು ಸಂವೇದಕವನ್ನು ಬಳಸಲಾಗುತ್ತದೆ.
ಸ್ಫುಟಗೊಳಿಸುವಿಕೆ
ಇಂಗಾಲಗಪ್ಪು ಅಥವಾ ವರ್ಣದ್ರವ್ಯಗಳೊಂದಿಗೆ ಮಿಶ್ರಣಗೊಳಿಸಿದ ಶುಷ್ಕ ಪ್ಲಾಸ್ಟಿಕ್‌ ಪೌಡರಿನ ಸೂಕ್ಷ್ಮ ಕಣಗಳಿಂದ ಮಾಡಲ್ಪಟ್ಟ ಟೋನರ್‌‌ಗೆ ಗುಪ್ತ ಬಿಂಬದೊಂದಿಗಿನ ಮೇಲ್ಮೈಯನ್ನು ಒಡ್ಡಲಾಗುತ್ತದೆ. ವಿದ್ಯುತ್‌ ಪೂರಿತ ಟೋನರು ಕಣಗಳಿಗೆ ಒಂದು ಋಣಾತ್ಮಕ ವಿದ್ಯುದಾವೇಶವನ್ನು ನೀಡಲಾಗುತ್ತದೆ, ಮತ್ತು ಲೇಸರ್‌‌ನಿಂದ ಸ್ಪರ್ಶಿಸಲ್ಪಡುವ ಪ್ರದೇಶಗಳಾದ ದ್ಯುತಿಗ್ರಾಹಿಯ ಗುಪ್ತ ಬಿಂಬದೆಡೆಗೆ ಅವುಗಳನ್ನು ಸ್ಥಾಯೀವಿದ್ಯುತ್ತಿನ ಸ್ವರೂಪದಲ್ಲಿ ಆಕರ್ಷಿಸಲಾಗುತ್ತದೆ. ಸಜಾತೀಯ ವಿದ್ಯುದಾವೇಶಗಳು ವಿಕರ್ಷಿಸುತ್ತವೆಯಾದ್ದರಿಂದ, ಋಣಾತ್ಮಕ ವಿದ್ಯುದಾವೇಶವು ಉಳಿದುಕೊಂಡಿರುವ ಉರುಳೆಯ ಭಾಗವನ್ನು ಋಣಾತ್ಮಕವಾಗಿ ವಿದ್ಯುತ್‌ ಪೂರಿತವಾಗಿರುವ ಟೋನರು ಸ್ಪರ್ಶಿಸುವುದಿಲ್ಲ.
ಮುದ್ರಿತ ಪ್ರತಿಕೃತಿಯ ಒಟ್ಟಾರೆ ಗಾಢತೆಯನ್ನು, ಪೂರೈಕೆಯ ಟೋನರಿಗೆ ಸಂಪರ್ಕಿಸಲಾದ ಉನ್ನತ ವೋಲ್ಟೇಜಿನ ವಿದ್ಯುತ್‌ಪೂರಣವು ನಿಯಂತ್ರಿಸುತ್ತದೆ. ಉರುಳೆಯ ಮೇಲ್ಮೈಯೆಡೆಗಿನ ಅಂತರವನ್ನು ವಿದ್ಯುತ್‌ ಪೂರಿತ ಟೋನರು ಒಮ್ಮೆಗೆ ನೆಗೆಯಿತೆಂದರೆ, ಸ್ವತಃ ಟೋನರ್‌ ಮೇಲಿರುವ ಋಣಾತ್ಮಕ ವಿದ್ಯುದಾವೇಶವು ಪೂರೈಕೆಯ ಟೋನರನ್ನು ವಿಕರ್ಷಿಸುತ್ತದೆ ಮತ್ತು ಉರುಳೆಯೆಡೆಗೆ ಹೆಚ್ಚಿನ ಟೋನರು ನೆಗೆಯದಂತೆ ಅದನ್ನು ತಡೆಯುತ್ತದೆ. ಒಂದುವೇಳೆ ವೋಲ್ಟೇಜು ಕಡಿಮೆಯಿದ್ದರೆ, ಹೆಚ್ಚಿನ ಟೋನರು ವರ್ಗಾವಣೆಯಾಗದಂತೆ ತಡೆಗಟ್ಟಲು ಟೋನರಿನ ಕೇವಲ ಒಂದು ತೆಳುವಾದ ಲೇಪ ಅಥವಾ ಹೊದಿಕೆಯು ಅಗತ್ಯವಾಗಿರುತ್ತದೆ. ಒಂದು ವೇಳೆ ವೋಲ್ಟೇಜು ಹೆಚ್ಚು ಇದ್ದರೆ, ಆಗ ಉರುಳೆಯೆಡೆಗೆ ಹೆಚ್ಚಿನ ಟೋನರು ವರ್ಗಾವಣೆಯಾಗದಂತೆ ಅದನ್ನು ತಡೆಯುವಲ್ಲಿ ಉರುಳೆಯ ಮೇಲಿನ ಒಂದು ತೆಳುವಾದ ಹೊದಿಕೆಯು ತುಂಬಾ ದುರ್ಬಲವಾಗಿರುತ್ತದೆ. ಪೂರೈಕೆಯ ಟೋನರನ್ನು ವಿಕರ್ಷಿಸಲು ಸಾಕಾಗುವಷ್ಟು ಪ್ರಮಾಣದಲ್ಲಿ ಉರುಳೆಯ ಮೇಲಿನ ವಿದ್ಯುದಾವೇಶಗಳು ಮತ್ತೆ ಹೆಚ್ಚಾಗುವವರೆಗೂ, ಹೆಚ್ಚು ಪೂರೈಕೆಯ ಟೋನರು ಉರುಳೆಯೆಡೆಗೆ ನೆಗೆಯುವುದನ್ನು ಮುಂದುವರಿಸುತ್ತದೆ. ಅತ್ಯಂತ ಗಾಢವಾಗಿರುವ ವ್ಯವಸ್ಥೆಗಳಲ್ಲಿ ಪೂರೈಕೆಯ ಟೋನರಿನ ವೋಲ್ಟೇಜು ಹೆಚ್ಚಿದ್ದು, ದಾಖಲಿಸಲ್ಪಡದ ಅಥವಾ ಅಲಿಖಿತವಾಗಿರುವ ಉರುಳೆಯ ಆರಂಭಿಕ ವಿದ್ಯುದಾವೇಶವು ಇನ್ನೂ ಇರುವ ಉರುಳೆಯ ಭಾಗಗಳಿಗೆ ಲೇಪಿಸಲೂ ಸಹ ಅದು ಶುರುಮಾಡುತ್ತದೆ, ಮತ್ತು ಸಮಗ್ರ ಪುಟಕ್ಕೆ ಒಂದು ಗಾಢಗೊಳಿಸಿದ ಪ್ರತಿಬಿಂಬವನ್ನು ಅದು ಕೊಡುತ್ತದೆ.
ವರ್ಗಾಯಿಸುವಿಕೆ
ಪ್ರತಿಕೃತಿಯನ್ನು ವರ್ಗಾಯಿಸುವಾಗ, ಕಾಗದದ ಮೇಲೆ ದ್ಯುತಿಗ್ರಾಹಿಯು ಒತ್ತಲ್ಪಡುತ್ತದೆ ಇಲ್ಲವೇ ಉರುಳಿಸಲ್ಪಡುತ್ತದೆ. ಉನ್ನತ-ಮಟ್ಟದ ಯಂತ್ರಗಳು, ದ್ಯುತಿಗ್ರಾಹಿಯಿಂದ ಕಾಗದದ ಕಡೆಗೆ ಟೋನರನ್ನು ಎಳೆಯುವ ಸಲುವಾಗಿ ಧನಾತ್ಮಕವಾಗಿ ವಿದ್ಯುತ್‌ ಪೂರಿತಗೊಂಡಿರುವ ವರ್ಗಾಯಿಸಲಾಗುವ ಮಾದರಿಯ ಒಂದು ರೋಲರನ್ನು ಕಾಗದದ ಹಿಂಭಾಗದಲ್ಲಿ ಬಳಸುತ್ತವೆ.
ಬೆಸೆಯುವಿಕೆ
thumb|300px|ಶಾಖ ಮತ್ತು ಒತ್ತಡವನ್ನು ಬಳಸಿಕೊಂಡು ಕಾಗದದ ಮೇಲೆ ಟೋನರನ್ನು ಕರಗಿಸುವುದು. ಕಾಗದಕ್ಕೆ ಪ್ಲಾಸ್ಟಿಕ್‌ ಪೌಡರನ್ನು ಸೇರಿಸುವ ಶಾಖ (200 ಸೆಲ್ಷಿಯಸ್‌ವರೆಗೆ) ಮತ್ತು ಒತ್ತಡವಿರುವ ಸಂಯೋಜಕ ಜೋಡಣೆಯಲ್ಲಿನ ರೋಲರುಗಳ ಮೂಲಕ ಕಾಗದವು ಹಾದುಹೋಗುತ್ತದೆ.
ಕೆಲವೊಂದು ಮುದ್ರಕಗಳು ಅತ್ಯಂತ ತೆಳುವಾದ, ಬಾಗುವ ಲೋಹದ ಒಂದು ಸಂಯೋಜಕ ರೋಲರನ್ನು ಬಳಸುತ್ತವೆ. ಆದ್ದರಿಂದ ಬಿಸಿಗೆ ಒಡ್ಡಿಕೊಳ್ಳುವ ಭಾಗದ ಪ್ರಮಾಣವು ಕಡಿಮೆಯಿರುತ್ತದೆ ಹಾಗೂ ಕಾರ್ಯನಿರ್ವಹಣೆಯ ಉಷ್ಣತೆಗೆ ಸಂಯೋಜಕವು ಕ್ಷಿಪ್ರವಾಗಿ ತಲುಪಲು ಸಾಧ್ಯವಾಗುತ್ತದೆ. ಇದು ಒಂದು ಜಡಸ್ಥಿತಿಯಿಂದ ಮುದ್ರಣ ಕಾರ್ಯವನ್ನು ತ್ವರಿತಗೊಳಿಸುವುದಷ್ಟೇ ಅಲ್ಲದೇ, ವಿದ್ಯುತ್ತನ್ನು ಉಳಿಸುವ ದೃಷ್ಟಿಯಿಂದ ಸಂಯೋಜಕವನ್ನು ಆಗಿಂದಾಗ್ಗೆ ಸ್ಥಗಿತಗೊಳಿಸಲು ಅವಕಾಶ ನೀಡುತ್ತದೆ.
ಒಂದು ವೇಳೆ ಕಾಗದವು ಸಂಯೋಜಕದ ಮೂಲಕ ತುಂಬಾ ನಿಧಾನವಾಗಿ ಸಾಗಿದರೆ, ಟೋನರು ಕರಗುವುದಕ್ಕೆ ಸಂಬಂಧಿಸಿದಂತೆ ಹೆಚ್ಚಿನ ಪ್ರಮಾಣದಲ್ಲಿ ರೋಲರು ಸಂಪರ್ಕದ ಸಮಯವು ದೊರೆಯುತ್ತದೆ, ಮತ್ತು ಒಂದು ಕೆಳಮಟ್ಟದ ಉಷ್ಣತೆಯಲ್ಲಿ ಕಾರ್ಯನಿರ್ವಹಿಸಲು ಸಂಯೋಜಕಕ್ಕೆ ಸಾಧ್ಯವಾಗುತ್ತದೆ. ಶಕ್ತಿಯನ್ನು-ಉಳಿಸುವ ಈ ವಿನ್ಯಾಸದ ಕಾರಣದಿಂದಾಗಿ ಚಿಕ್ಕದಾದ, ದುಬಾರಿಯಲ್ಲದ ಲೇಸರ್‌ ಮುದ್ರಕಗಳು ವಿಶಿಷ್ಟವೆನಿಸುವಂತೆ ನಿಧಾನವಾಗಿ ಮುದ್ರಿಸುತ್ತವೆ. ಆದರೆ ಬೃಹತ್ತಾದ, ಹೆಚ್ಚಿನ ವೇಗದ ಮುದ್ರಕಗಳಲ್ಲಿ ಒಂದು ಉನ್ನತ-ಉಷ್ಣತೆಯ ಸಂಯೋಜಕದ ಮೂಲಕ, ಒಂದು ಅತ್ಯಂತ ಕಡಿಮೆ ಸಂಪರ್ಕ ಸಮಯದೊಂದಿಗೆ ಕಾಗದವು ಅತ್ಯಂತ ಕ್ಷಿಪ್ರವಾಗಿ ಚಲಿಸುತ್ತದೆ.
ಸ್ವಚ್ಛಗೊಳಿಸುವುದು
ಮುದ್ರಣವು ಸಂಪೂರ್ಣಗೊಂಡಾಗ, ವಿದ್ಯುತ್ತಿನ ರೀತಿಯಲ್ಲಿ ತಟಸ್ಥವಾಗಿರುವ ಒಂದು ಮೃದುವಾದ ಪ್ಲಾಸ್ಟಿಕ್‌ನ ಚಪ್ಪಟೆ ಫಲಕವು ದ್ಯುತಿಗ್ರಾಹಿಯಲ್ಲಿ ಏನಾದರೂ ಹೆಚ್ಚುವರಿ ಟೋನರು ಉಳಿದಿದ್ದರೆ ಅದನ್ನು ಸ್ವಚ್ಛಗೊಳಿಸುತ್ತದೆ ಮತ್ತು ಅದನ್ನು ಒಂದು ತ್ಯಾಜ್ಯ ಸಂಗ್ರಾಹಕ ಕೋಶದೊಳಗೆ ಸಂಚಯಿಸುತ್ತದೆ, ಮತ್ತು ಹೊರಸೂಸುವಿಕೆಯ ದೀಪವೊಂದು ದ್ಯುತಿಗ್ರಾಹಿಯಿಂದ ಉಳಿದ ವಿದ್ಯುದಾವೇಶವನ್ನು ತೆಗೆದುಹಾಕುತ್ತದೆ.
ಕಾಗದವೊಂದರ ಸಿಕ್ಕಿಹಾಕಿಕೊಳ್ಳುವಿಕೆಯಂಥ ಅನಿರೀಕ್ಷಿತ ಘಟನೆಗಳು ಸಂಭವಿಸಿದಾಗ ದ್ಯುತಿಗ್ರಾಹಿಯ ಮೇಲೆ ಆಗೊಮ್ಮೆ-ಈಗೊಮ್ಮೆ ಟೋನರು ಉಳಿದುಬಿಡಬಹುದು. ಸಂಪರ್ಕಕ್ಕೆ ಸಿದ್ಧವಾದ ದ್ಯುತಿವಾಹಕದ ಮೇಲೆ ಟೋನರು ಇರುತ್ತದೆಯಾದರೂ, ಅದಕ್ಕೆ ಸಂಪರ್ಕವು ದೊರೆಯುವುದಕ್ಕೆ ಮುಂಚೆಯೇ ಕಾರ್ಯಚಟುವಟಿಕೆಯು ವಿಫಲಗೊಳ್ಳುತ್ತದೆ. ಆದ್ದರಿಂದ ಟೋನರನ್ನು ಚೆನ್ನಾಗಿ ಒರೆಸಬೇಕು ಮತ್ತು ಪ್ರಕ್ರಿಯೆಯನ್ನು ಪುನರಾರಂಭಿಸಬೇಕು.
ಬಳಸಿ ಮಿಕ್ಕಿಹೋದ ಟೋನರನ್ನು ಮುದ್ರಣಕಾರ್ಯಕ್ಕಾಗಿ ಮತ್ತೆ ಉಪಯೋಗಿಸಲಾಗುವುದಿಲ್ಲ. ಏಕೆಂದರೆ ಧೂಳು ಮತ್ತು ಕಾಗದದ ಎಳೆಗಳಿಂದ ಅದು ನಿರುಪಯುಕ್ತಗೊಂಡಿರುವ ಸಾಧ್ಯತೆಗಳಿರುತ್ತವೆ. ಒಂದು ಉತ್ತಮ ಗುಣಮಟ್ಟದ ಪ್ರತಿಕೃತಿ ಅಥವಾ ಬಿಂಬವನ್ನು ಪಡೆಯಲು, ಒಂದು ಅಪ್ಪಟವಾದ, ಸ್ವಚ್ಛವಾದ ಟೋನರನ್ನು ಬಳಸುವುದು ಅಗತ್ಯ. ನಿರುಪಯುಕ್ತವಾಗಿರುವ ಅಥವಾ ಹಾಳಾಗಿರುವ ಟೋನರನ್ನು ಮರುಬಳಸುವುದರಿಂದಾಗಿ, ಮುದ್ರಿತ ಭಾಗಗಳಲ್ಲಿ ಪಟ್ಟೆಪಟ್ಟೆಯಾಗಿರುವಿಕೆ ಕಂಡುಬರಬಹುದು ಅಥವಾ ಕಾಗದದ ಮೇಲೆ ಕಳಪೆ ಮಟ್ಟದಲ್ಲಿನ ಟೋನರಿನ ಬೆಸೆಯುವಿಕೆಯು ಕಂಡುಬರಬಹುದು. ಆದಾಗ್ಯೂ ಇಲ್ಲಿ ಕೆಲವೊಂದು ಅಪವಾದಗಳಿದ್ದು, ಅವುಗಳ ಪೈಕಿ ಅತ್ಯಂತ ಗಮನಾರ್ಹವಾಗಿರುವ ಬ್ರದರ್‌ ಮತ್ತು ತೋಷಿಬಾ ಕಂಪನಿಯ ಕೆಲವೊಂದು ಮುದ್ರಕಗಳು ಬಳಸಿ ಮಿಕ್ಕಿಹೋದ ಟೋನರನ್ನು ಸ್ವಚ್ಛಗೊಳಿಸಲು ಮತ್ತು ಮರುಬಳಕೆ ಮಾಡಲು ಸ್ವಾಮ್ಯದ ಹಕ್ಕುಪತ್ರ ಪಡೆದ ಒಂದು ವಿಧಾನವನ್ನು ಬಳಸುತ್ತವೆ.
ಒಂದೇ ಸಲ ಸಂಭವಿಸುವ ಅನೇಕ ಹಂತಗಳು
ವಿಭಿನ್ನ ಮುದ್ರಕಗಳು ಈ ಹಂತಗಳನ್ನು ಬೇರೆಬೇರೆಯಾದ ರೀತಿಯಲ್ಲಿ ಕಾರ್ಯರೂಪಕ್ಕೆ ತರುತ್ತವೆ. ಕೆಲವೊಂದು "ಲೇಸರ್‌" ಮುದ್ರಕಗಳು ಉರುಳೆಯ ಮೇಲೆ ಬೆಳಕನ್ನು "ಬರೆಯಲು" ಬೆಳಕನ್ನು-ಸೂಸುವ ಡಯೋಡುಗಳ ಒಂದು ರೇಖೀಯ ಶ್ರೇಣಿಯನ್ನು ವಾಸ್ತವವಾಗಿ ಬಳಸುತ್ತವೆ (ನೋಡಿ: LED ಮುದ್ರಕ). ಮೇಣ ಅಥವಾ ಪ್ಲಾಸ್ಟಿಕ್‌‌ನ ಮೇಲೆ ಟೋನರು ಆಧರಿಸಿರುತ್ತದೆ. ಇದರಿಂದಾಗಿ ಸಂಯೋಜಕ ಜೋಡಣೆಯ ಮೂಲಕ ಕಾಗದವು ಹಾದುಹೋದಾಗ ಟೋನರಿನ ಕಣಗಳು ಕರಗುತ್ತವೆ. ಕಾಗದವು ವಿರುದ್ಧ ರೀತಿಯಲ್ಲಿ ವಿದ್ಯುತ್‌ ಪೂರಿತವಾಗಿರಬಹುದು ಅಥವಾ ಆಗದಿರಬಹುದು. ಸಂಯೋಜಕವು ಒಂದು ಅವರೋಹಿತ ಒಲೆಯಾಗಿರಬಹುದು, ಬಿಸಿಮಾಡಲಾದ ಒಂದು ಒತ್ತಡದ ರೋಲರು ಆಗಿರಬಹುದು, ಅಥವಾ (ಕೆಲವೊಂದು ಅತ್ಯಂತ ವೇಗದ, ದುಬಾರಿ ಮುದ್ರಕಗಳ ಮೇಲೆ) ಒಂದು ಕ್ಸೆನಾನ್‌ ಫ್ಲಾಶ್‌ ದೀಪವಾಗಿರಬಹುದು. ಲೇಸರ್‌ ಮುದ್ರಕವೊಂದಕ್ಕೆ ಆರಂಭದಲ್ಲಿ ವಿದ್ಯುತ್‌ ಸಂಪರ್ಕವನ್ನು ನೀಡಿದಾಗ ಅದು ಸಾಗುವ ಬೆಚ್ಚಗಾಗುವ ಪ್ರಕ್ರಿಯೆಯು ಮುಖ್ಯವಾಗಿ ಸಂಯೋಜಕದ ತಾಪಕ ಸುರುಳಿಯನ್ನು ಬಿಸಿಮಾಡುವುದನ್ನು ಒಳಗೊಂಡಿರುತ್ತದೆ. ಅನೇಕ ಮುದ್ರಕಗಳು ಒಂದು ಟೋನರು-ರಕ್ಷಣಾ ವಿಧಾನವನ್ನು ಹೊಂದಿರುತ್ತವೆ. ಇದನ್ನು ಹೆವ್ಲೆಟ್‌-ಪ್ಯಾಕರ್ಡ್‌ "ಎಕನೊಮೋಡ್‌" ಎಂದು ಕರೆಯುತ್ತದೆ. ಈ ವಿಧಾನವು ಸುಮಾರು ಅರ್ಧದಷ್ಟು ಟೋನರನ್ನು ಬಳಸಿದರೂ ಒಂದು ಲಘುವಾದ ಕರಡು-ಗುಣಮಟ್ಟದ ಮುದ್ರಿತ ಪ್ರತಿಯನ್ನು ನೀಡುತ್ತದೆ.
ಬಣ್ಣದ ಲೇಸರ್‌ ಮುದ್ರಕಗಳು
thumb|250px|ಫ್ಯೂಜಿ ಕ್ಸೆರಾಕ್ಸ್‌ ಬಣ್ಣದ ಲೇಸರ್‌ ಮುದ್ರಕ C1110B ಬಣ್ಣದ ಲೇಸರ್‌ ಮುದ್ರಕಗಳು ಬಣ್ಣವನ್ನೊಳಗೊಂಡಿರುವ ಅಂದರೆ, ಹಸಿರುನೀಲಿ ಬಣ್ಣ, ಕೆನ್ನೇರಳೆ ಬಣ್ಣ, ಹಳದಿ, ಮತ್ತು ಕಪ್ಪು (CMYK) ಟೋನರನ್ನು (ಶುಷ್ಕ ಶಾಯಿ) ವಿಶಿಷ್ಟವಾಗಿ ಬಳಸುತ್ತವೆ.
ಏಕವರ್ಣದ ಮುದ್ರಕಗಳು ಕೇವಲ ಒಂದು ಲೇಸರ್‌ ಸ್ಕ್ಯಾನರ್‌ ಜೋಡಣೆಯನ್ನು ಬಳಸಿದರೆ, ಬಣ್ಣದ ಮುದ್ರಕಗಳು ಅನೇಕವೇಳೆ ಎರಡು ಅಥವಾ ಅದಕ್ಕಿಂತ ಹೆಚ್ಚಿನ ಸ್ಕ್ಯಾನರ್‌ ಜೋಡಣೆಗಳನ್ನು ಹೊಂದಿರುತ್ತವೆ.
ಬಣ್ಣದ ಮುದ್ರಣವು ಮುದ್ರಣ ಪ್ರಕ್ರಿಯೆಗೆ ಸಂಕೀರ್ಣತೆಯನ್ನು ಸೇರಿಸುತ್ತದೆ. ಏಕೆಂದರೆ, ದಾಖಲಿಸುವಿಕೆಯ ತಪ್ಪುಗಳು ಎಂದು ಕರೆಯಲಾಗುವ ಕೊಂಚಮಟ್ಟಿಗಿನ ತಪ್ಪುಜೋಡಣೆಗಳು ಪ್ರತೀ ಬಣ್ಣವನ್ನು ಮುದ್ರಿಸುವ ನಡುವಿನ ಅವಧಿಯಲ್ಲಿ ಸಂಭವಿಸಬಹುದು. ಇದರಿಂದಾಗಿ ಆಶಿಸದ ಬಣ್ಣದ ಅಂಚುಕಟ್ಟುವಿಕೆ, ಮಸುಕಾಗಿರುವಿಕೆ, ಅಥವಾ ಬಣ್ಣಗೊಳಿಸಲಾದ ಭಾಗಗಳ ಅಂಚುಗಳ ಉದ್ದಕ್ಕೂ ತೆಳು/ಗಾಢವಾದ ಪಟ್ಟೆಪಟ್ಟೆ ಮೂಡುವಿಕೆ ಕಂಡುಬರುತ್ತದೆ. ದಾಖಲಿಸುವಿಕೆಯ ಉನ್ನತವಾದ ನಿಖರತಗೆ ಅನುವುಮಾಡಿಕೊಡಲು ಕೆಲವೊಂದು ಬಣ್ಣದ ಲೇಸರ್‌ ಮುದ್ರಕಗಳು ಒಂದು "ವರ್ಗಾಯಿಸುವ ಪಟ್ಟಿ" ಎಂದು ಕರೆಯಲಾಗುವ ತಿರುಗುತ್ತಿರುವ ಬೃಹತ್‌ ಪಟ್ಟಿಯೊಂದನ್ನು ಬಳಸುತ್ತವೆ. ವರ್ಗಾಯಿಸುವ ಪಟ್ಟಿಯು ಎಲ್ಲಾ ಟೋನರು ಕಾರ್ಟ್ರಿಜ್‌ಗಳ ಮುಂಭಾಗದಲ್ಲಿ ಹಾದುಹೋಗುತ್ತವೆ ಮತ್ತು ಟೋನರು ಪದರಗಳ ಪೈಕಿ ಪ್ರತಿಯೊಂದೂ ಸದರಿ ಪಟ್ಟಿಗೆ ಕರಾರುವಾಕ್ಕಾಗಿ ಸಂಪರ್ಕಿಸಲ್ಪಟ್ಟಿರುತ್ತವೆ. ನಂತರ ಒಂದು ಸಮರೂಪದ ಏಕ ಹಂತದಲ್ಲಿ ಸಂಯೋಜಿತ ಪದರಗಳು ಕಾಗದಕ್ಕೆ ಸಂಪರ್ಕಿಸಲ್ಪಡುತ್ತವೆ.
ಬಣ್ಣದ ಮುದ್ರಕಗಳು ಏಕವರ್ಣದ ಮುದ್ರಕಗಳಿಗಿಂತ ಸಾಮಾನ್ಯವಾಗಿ ಹೆಚ್ಚಿನ "ಪ್ರತಿ-ಪುಟಕ್ಕೂ-ಚಿಕ್ಕಾಸುಗಳಷ್ಟಿರುವ" ತಯಾರಿಕಾ ವೆಚ್ಚವನ್ನು ಹೊಂದಿರುತ್ತವೆ.
DPI ಪೃಥಕ್ಕರಣ
1200 DPI ಮುದ್ರಕಗಳು 2008ರ ಅವಧಿಯಲ್ಲಿ ಸಾಮಾನ್ಯವಾಗಿ ಲಭ್ಯವಾಗಿದ್ದವು.
2400 DPI ವಿದ್ಯುತ್‌ಛಾಯಾಚಿತ್ರೀಯ ಮುದ್ರಣದ ಹಾಳೆಗಳ ತಯಾರಕ ಘಟಕಗಳು, ಅತ್ಯವಶ್ಯವಾಗಿ ಪ್ಲಾಸ್ಟಿಕ್‌ ಹಾಳೆಗಳ ಮೇಲೆ ಮುದ್ರಿಸುವ ಲೇಸರ್‌ ಮುದ್ರಕಗಳಾಗಿದ್ದು, ಇವು ಕೂಡಾ ಲಭ್ಯವಿವೆ.
ಲೇಸರ್‌ ಮುದ್ರಕದ ನಿರ್ವಹಣೆ
ಗ್ರಾಹಕ ಬಳಕೆಯ ಮತ್ತು ಸಣ್ಣ ವ್ಯವಹಾರಗಳಲ್ಲಿ ಬಳಕೆಯಾಗುವ ಬಹುಪಾಲು ಲೇಸರ್‌ ಮುದ್ರಕಗಳು, ಟೋನರು ಪೂರೈಕೆಯ ತೊಟ್ಟಿ, ನಿರುಪಯುಕ್ತ ಟೋನರಿನ ಲಾಳಿಕೆ ತೊಟ್ಟಿ, ಮತ್ತು ಒರೆಸುವ ಹಲವಾರು ಫಲಕಗಳೊಂದಿಗೆ ದ್ಯುತಿಗ್ರಾಹಿಯನ್ನು (ಕೆಲವೊಮ್ಮೆ ಇದನ್ನು "ದ್ಯುತಿವಾಹಕ ಘಟಕ" ಅಥವಾ "ಬಿಂಬಿಸುವ ಉರುಳೆ" ಎಂದು ಕರೆಯಲಾಗುತ್ತದೆ) ಸಂಯೋಜಿಸುವ ಒಂದು ಟೋನರು ಕಾರ್ಟ್ರಿಜ್‌ನ್ನು ಬಳಸುತ್ತವೆ. ಟೋನರು ಪೂರೈಕೆಯು ಬಳಕೆಯಾದಾಗ, ಟೋನರು ಕಾರ್ಟ್ರಿಜ್‌ನ ಬದಲಾಯಿಸುವಿಕೆಯು ಬಿಂಬಿಸುವ ಉರುಳೆ, ನಿರುಪಯುಕ್ತ ಟೋನರಿನ ಲಾಳಿಕೆ ತೊಟ್ಟಿ, ಮತ್ತು ಒರೆಸುವ ಫಲಕಗಳನ್ನು ತಾನೇತಾನಾಗಿ ಬದಲಾಯಿಸುತ್ತದೆ.
ಕೊನೆಯ ನಿರ್ವಹಣೆಯಾದಾಗಿನಿಂದ ಎಷ್ಟು ಸಂಖ್ಯೆಯಲ್ಲಿ ಪುಟಗಳು ಮುದ್ರಣಗೊಂಡಿವೆ ಎಂಬುದರ ಕುರಿತಾದ ಒಂದು ಪುಟಗಣತಿಯನ್ನು ಕೆಲವೊಂದು ಲೇಸರ್‌ ಮುದ್ರಕಗಳು ನಿರ್ವಹಿಸುತ್ತವೆ. ಈ ಮಾದರಿಗಳಲ್ಲಿ ಕಾಣಿಸಿಕೊಳ್ಳುವ ಒಂದು ನೆನಪುಕೊಡುವ ಸಂದೇಶವು, ಪ್ರಮಾಣಕ ನಿರ್ವಹಣಾ ಭಾಗಗಳನ್ನು ಬದಲಾಯಿಸುವ ಸಮಯವು ಸಮೀಪಿಸುತ್ತಿದೆ ಎಂದು ಬಳಕೆದಾರನಿಗೆ ಸೂಚಿಸುತ್ತದೆ. ಇತರ ಮಾದರಿಗಳಲ್ಲಿ, ಪುಟಗಣತಿಯ ಅಥವಾ ಜ್ಞಾಪನಾ ಪ್ರದರ್ಶಿಕೆಯ ವ್ಯವಸ್ಥೆಯ ಅಳವಡಿಕೆಯು ಇರುವುದಿಲ್ಲ. ಆದ್ದರಿಂದ ಎಷ್ಟು ಪುಟಗಳು ಮುದ್ರಣಗೊಂಡಿವೆ ಎಂದು ಬಳಕೆದಾರನು ಸ್ವತಃ ಲೆಕ್ಕ ಇಟ್ಟುಕೊಳ್ಳಬೇಕಾಗುತ್ತದೆ ಅಥವಾ ಕಾಗದವನ್ನು ಪೂರೈಸುವಾಗ ಕಂಡುಬರುವ ಸಮಸ್ಯೆಗಳು ಮತ್ತು ಮುದ್ರಣದ ನ್ಯೂನತೆಗಳಂಥ ಎಚ್ಚರಿಕೆಯ ಸಂಜ್ಞೆಗಳನ್ನು ಗಮನಿಸುತ್ತಿರಬೇಕಾಗುತ್ತದೆ.
ಸಾಮಾನ್ಯವಾದ ಮುದ್ರಕ ಭಾಗಗಳು ಹಾಗೂ ಉಪಭೋಗ್ಯ ವಸ್ತುಗಳಿಗೆ ಸಂಬಂಧಿಸಿದಂತೆ ಅವುಗಳ ತಯಾರಕರು ಸಾಮಾನ್ಯವಾಗಿ ಬಾಳಿಕೆ ಬರುವಿಕೆಯ ಕುರಿತಾದ ಕೋಷ್ಟಕಗಳನ್ನು ಒದಗಿಸುತ್ತಾರೆ. ಸಮಯದ ಏಕಮಾನಗಳಿಗಿಂತ ಹೆಚ್ಚಾಗಿ "ನಿರೀಕ್ಷಿತ ಪುಟ-ಮುದ್ರಣದ ಅವಧಿಯ" ಪರಿಭಾಷೆಯಲ್ಲಿ ತಯಾರಕರು ತಮ್ಮ ಮುದ್ರಕ ಭಾಗಗಳ ಬಾಳಿಕೆಯ ಪ್ರಮಾಣವನ್ನು ಲೆಕ್ಕಾಚಾರ ಹಾಕುತ್ತಾರೆ.
ವ್ಯವಹಾರೀ-ವರ್ಗದ ಮುದ್ರಕಗಳಿಗೆ ಸಂಬಂಧಿಸಿದ ಉಪಭೋಗ್ಯ ವಸ್ತುಗಳು ಹಾಗೂ ನಿರ್ವಹಣಾ ಭಾಗಗಳು, ವೈಯಕ್ತಿಕ ಮುದ್ರಕಗಳಿಗಾಗಿರುವ ಭಾಗಗಳಿಗಿಂತ ಹೆಚ್ಚಾಗಿ ಒಂದು ಹೆಚ್ಚಿನ ಮಟ್ಟದ ಪುಟ-ಮುದ್ರಣದ ನಿರೀಕ್ಷೆ ಅಥವಾ ಬಾಳಿಕೆಗೆ ಸಂಬಂಧಿಸಿದಂತೆ ಸಾಮಾನ್ಯವಾಗಿ ಲೆಕ್ಕಾಚಾರ ಮಾಡಲ್ಪಡುತ್ತವೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ಟೋನರು ಕಾರ್ಟ್ರಿಜ್‌ಗಳು ಮತ್ತು ಸಂಯೋಜಕಗಳು ಸಾಮಾನ್ಯವಾಗಿ ವೈಯಕ್ತಿಕ ಬಳಕೆಯ-ವರ್ಗದ ಮುದ್ರಕಗಳಿಗಿಂತ ವ್ಯವಹಾರೀ-ವರ್ಗದ ಮುದ್ರಕಗಳಲ್ಲಿ ಹೆಚ್ಚಿನ ಪ್ರಮಾಣದ ಪುಟ-ಮುದ್ರಣದ ಬಾಳಿಕೆಯನ್ನು ಹೊಂದಿರುತ್ತವೆ. ಏಕವರ್ಣದ ಲೇಸರ್‌ ಮುದ್ರಕಗಳಿಗೆ ಹೋಲಿಸಿದಾಗ, ಬಣ್ಣದ ಲೇಸರ್‌ ಮುದ್ರಕಗಳಿಗೆ ನಿರ್ವಹಣೆ ಮತ್ತು ಭಾಗಗಳ ಬದಲಾಯಿಸುವಿಕೆಯ ಅವಶ್ಯಕತೆ ಹೆಚ್ಚು ಕಂಡುಬರುತ್ತದೆ. ಏಕೆಂದರೆ ಬಣ್ಣದ ಮುದ್ರಕಗಳು ಹೆಚ್ಚಿನ ಪ್ರಮಾಣದಲ್ಲಿ ಬಿಂಬಿಸುವ ಬಿಡಿಭಾಗಗಳನ್ನು ಹೊಂದಿರುತ್ತವೆ.
ಬೆಸೆಯುವಿಕೆಯ ಜೋಡಣೆಯು (ಇದನ್ನು ಒಂದು "ಸಂಯೋಜಕ" ಎಂದೂ ಕರೆಯಲಾಗುತ್ತದೆ) ಸಾಮಾನ್ಯವಾಗಿ ಲೇಸರ್‌ ಮುದ್ರಕಗಳಲ್ಲಿನ ಒಂದು ಬದಲಾಯಿಸಬಹುದಾದ ಉಪಭೋಗ್ಯ ವಸ್ತುವಿನ ಭಾಗವಾಗಿ ಪರಿಗಣಿಸಲ್ಪಡುತ್ತದೆ. ಬೆಸೆಯುವಿಕೆಯ ಜೋಡಣೆಯು, ಕಾಗದಕ್ಕೆ ಟೋನರನ್ನು ಕರಗಿಸುವುದಕ್ಕೆ ಮತ್ತು ಸೇರಿಸುವುದಕ್ಕೆ ಸಂಬಂಧಿಸಿದಂತೆ ಹೊಣೆಗಾರನಾಗಿರುತ್ತದೆ. ಬೆಸೆಯುವಿಕೆಯ ಜೋಡಣೆಗಳಿಗೆ ಸಂಬಂಧಿಸಿದಂತೆ ಅನೇಕ ಸಂಭವನೀಯ ನ್ಯೂನತೆಗಳು ಅಸ್ತಿತ್ವದಲ್ಲಿವೆ. ಅವುಗಳೆಂದರೆ: ಸವೆದಿರುವ ಪ್ಲಾಸ್ಟಿಕ್‌ ಡ್ರೈವ್‌ ಗಿಯರುಗಳು, ಕಾಯಿಸುವ ಬಿಡಿಭಾಗಗಳ ವಿದ್ಯುನ್ಮಾನ ವೈಫಲ್ಯ, ಸ್ಥಿರೀಕರಿಸುವ ಹಾಳೆಯ ಸುತ್ತುಕೊಳವೆಗಳು ಹರಿದಿರುವುದು, ಸವೆದಿರುವ ಒತ್ತಡದ ರೋಲರುಗಳು, ಕಾಯಿಸುವ ರೋಲರುಗಳು ಮತ್ತು ಒತ್ತಡದ ರೋಲರುಗಳಲ್ಲಿ ಟೋನರು ಕಟ್ಟಿಕೊಳ್ಳುವಿಕೆ, ಸವೆದಿರುವ ಅಥವಾ ಗೀರುಬಿದ್ದಿರುವ ರೋಲರುಗಳು, ಮತ್ತು ಹಾನಿಗೊಂಡಿರುವ ಕಾಗದ ಸಂವೇದಕಗಳು.
ಕೆಲವೊಂದು ತಯಾರಕರು ಪ್ರತಿಯೊಂದು ಮುದ್ರಕ ಮಾದರಿಗೂ ನಿರ್ದಿಷ್ಟವಾಗಿ ಹೊಂದಿಕೊಳ್ಳುವ ಮುನ್ನೆಚ್ಚರಿಕೆಯ ನಿರ್ವಹಣಾ ಕಿಟ್‌ಗಳನ್ನು ನೀಡುತ್ತಾರೆ; ಇಂಥ ಕಿಟ್‌ಗಳು ಸಾಮಾನ್ಯವಾಗಿ ಒಂದು ಸಂಯೋಜಕವನ್ನು ಒಳಗೊಂಡಿರುತ್ತವೆ. ಅಷ್ಟೇ ಅಲ್ಲ, ಎತ್ತಿಕೊಳ್ಳುವ ರೋಲರುಗಳು, ಪೂರೈಕೆ ಮಾಡುವ ರೋಲರುಗಳು, ವರ್ಗಾಯಿಸುವ ರೋಲರುಗಳು, ವಿದ್ಯುತ್‌ ಪೂರಣದ ರೋಲರುಗಳು, ಮತ್ತು ಪ್ರತ್ಯೇಕಿಸುವ ಪ್ಯಾಡ್‌ಗಳನ್ನು ಕೂಡಾ ಇವು ಒಳಗೊಂಡಿರಲು ಸಾಧ್ಯವಿದೆ.
ಸ್ಟೆಗ್ಯಾನೋಗ್ರಾಫಿಕ್‌ ನಕಲುನಿರ್ಮಾಣ-ನಿರೋಧಕ ("ರಹಸ್ಯ") ಗುರುತುಗಳು
thumb|right|ಒಂದು ಬಣ್ಣದ ಲೇಸರ್‌ ಮುದ್ರಕದಿಂದ ಉಂಟುಮಾಡಲ್ಪಟ್ಟ, ಬಿಳಿಯ ಕಾಗದದ ಮೇಲಿನ ಸಣ್ಣ ಹಳದಿ ಚುಕ್ಕೆಗಳ ಒಂದು ಸಚಿತ್ರ ವಿವರಣೆ.
ಅನೇಕ ಆಧುನಿಕ ಬಣ್ಣದ ಲೇಸರ್‌ ಮುದ್ರಕಗಳು ಗುರುತಿಸುವಿಕೆಯ ಉದ್ದೇಶಕ್ಕಾಗಿರುವ ಒಂದು ಹೆಚ್ಚೂಕಮ್ಮಿ ಕಾಣದಿರುವ ಚುಕ್ಕೆಯಾದ ರ್ಯಾಸ್ಟರ್‌‌ನಿಂದ ಮುದ್ರಿತಪ್ರತಿಗಳನ್ನು ಗುರುತುಮಾಡುತ್ತವೆ. ಈ ಚುಕ್ಕೆಗಳು ಹಳದಿಬಣ್ಣದಲ್ಲಿದ್ದು, ಸುಮಾರು 0.1 ಮಿ.ಮೀ.ಯಷ್ಟು ಗಾತ್ರವನ್ನು ಹೊಂದಿದ್ದರೆ, ಒಂದು ರ್ಯಾಸ್ಟರ್‌ ಸುಮಾರು 1 ಮಿ.ಮೀ.ಯಷ್ಟಿರುತ್ತದೆ. ಇದು ಸ್ಪಷ್ಟವಾಗಿ ತಿಳಿಸುವಂತೆ ನಕಲುಗಾರರನ್ನು ಪತ್ತೆಹಚ್ಚುವುದಕ್ಕಾಗಿ U.S. ಸರ್ಕಾರ ಹಾಗೂ ಮುದ್ರಕ ತಯಾರಕರ ನಡುವೆಯಿರುವ ಒಂದು ಗುಪ್ತವ್ಯವಹಾರದ ಪರಿಣಾಮವಾಗಿದೆ.
ಈ ಚುಕ್ಕೆಗಳು ಮುದ್ರಣದ ದಿನಾಂಕ, ಸಮಯ, ಮತ್ತು ಮುದ್ರಕದ ಕ್ರಮಸಂಖ್ಯೆ ಇವೇ ಮೊದಲಾದ ದತ್ತಾಂಶಗಳನ್ನು ದ್ವಿಮಾನ-ಸಂಕೇತಭಾಷೆಯ ದಶಾಂಶದಲ್ಲಿ ಮುದ್ರಣಗೊಂಡ ಪ್ರತಿ ಕಾಗದದ ಹಾಳೆಯ ಮೇಲೆ ಸಂಕೇತ ಭಾಷೆಯಲ್ಲಿ ಬರೆಯುತ್ತವೆ. ಇದರಿಂದಾಗಿ ಖರೀದಿಯ ಸ್ಥಳವನ್ನು, ಮತ್ತು ಕೆಲವೊಮ್ಮೆ ಖರೀದಿದಾರನನ್ನು ಗುರುತಿಸುವುದಕ್ಕಾಗಿ ಸದರಿ ಕಾದದ ತುಣುಕುಗಳ ಜಾಡುಹಿಡಿದು ಹೋಗಲು ತಯಾರಕರಿಗೆ ಅನುವುಮಾಡಿಕೊಟ್ಟಂತಾಗುತ್ತದೆ. ಇಲೆಕ್ಟ್ರಾನಿಕ್‌ ಫ್ರಾಂಟಿಯರ್‌ ಫೌಂಡೇಷನ್‌‌ನಂಥ ಅಂಕೀಯ ಹಕ್ಕುಗಳ ಸಮರ್ಥನಾ ಗುಂಪುಗಳು, ಇವನ್ನು ಮುದ್ರಿಸುವರ ಗೋಪ್ಯತೆ ಮತ್ತು ಅನಾಮಕತೆಯ ಈ ಕೊರೆದುಹಾಕುವಿಕೆಯ ಕುರಿತು ಕಾಳಜಿಗಳನ್ನು ಹೊಂದಿವೆ.
ಆಘಾತದ ಅಪಾಯಗಳು
ಆಧುನಿಕ ಮುದ್ರಕಗಳು ಅನೇಕ ಸುರಕ್ಷತಾ ಕೂಡಿಕೆಗಳು ಮತ್ತು ರಕ್ಷಣಾ ಮಂಡಲಗಳನ್ನು ಒಳಗೊಂಡಿರುತ್ತವೆಯಾದರೂ, ಲೇಸರ್‌ ಮುದ್ರಕವೊಂದರೊಳಗಿರುವ ಹಲವಾರು ರೋಲರುಗಳು, ತಂತಿಗಳು, ಮತ್ತು ಲೋಹದ ಸಂಪರ್ಕಗಳಲ್ಲಿ ಒಂದು ಉನ್ನತ ಮಟ್ಟದ ವೋಲ್ಟೇಜು ಅಥವಾ ಒಂದು ಉಳಿಕೆಯ ವೋಲ್ಟೇಜು ಇರುವ ಸಾಧ್ಯತೆಗಳಿರುತ್ತವೆ. ಆದ್ದರಿಂದ ನೋವಿನಿಂದ ಕೂಡಿದ ವಿದ್ಯುದಾಘಾತದ ಸಂಭವನೀಯತೆಯನ್ನು ತಗ್ಗಿಸುವ ಸಲುವಾಗಿ, ಈ ಬಿಡಿಭಾಗಗಳನ್ನು ಅನಾವಶ್ಯಕವಾಗಿ ಮುಟ್ಟುವುದನ್ನು ತಪ್ಪಿಸುವುದರ ಕಡೆ ಎಚ್ಚರಿಕೆ ವಹಿಸಬೇಕು.
ಟೋನರನ್ನು ಸ್ವಚ್ಛಗೊಳಿಸುವಿಕೆ
ಟೋನರು ಕಣಗಳು ಸ್ಥಾಯೀವಿದ್ಯುತ್ತಿನ ಗುಣಲಕ್ಷಣಗಳನ್ನು ಹೊಂದಿರುವಂತೆ ವಿನ್ಯಾಸಗೊಳಿಸಲ್ಪಟ್ಟಿರುತ್ತವೆ ಮತ್ತು ಇತರ ಕಣಗಳು, ವಸ್ತುಗಳು, ಅತಥವಾ ಸಾಗಣಾ ವ್ಯವಸ್ಥೆಗಳು ಹಾಗೂ ನಿರ್ವಾಯು ಮಾರ್ಜಕ ಮೃದುಕೊಳವೆಗಳಿಗೆ ಅವು ಉಜ್ಜಲ್ಪಟ್ಟಾಗ, ಸ್ಥಾಯೀ-ವಿದ್ಯುತ್ತಿನ ವಿದ್ಯುದಾವೇಶಗಳನ್ನು ಅವು ಬೆಳೆಸಿಕೊಳ್ಳುವ ಸಾಧ್ಯತೆಗಳಿರುತ್ತವೆ. ಈ ಕಾರಣದಿಂದಾಗಿ ಮತ್ತು ಇವುಗಳ ಸಣ್ಣ ಕಣದ ಗಾತ್ರದಿಂದಾಗಿ, ಒಂದು ಸಾಂಪ್ರದಾಯಿಕವಾದ ಮನೆಬಳಕೆಯ ನಿರ್ವಾಯು ಮಾರ್ಜಕವನ್ನು ಬಳಸಿ ಟೋನರನ್ನು ನಿರ್ವಾತ ಶುದ್ಧೀಕರಣ ಪ್ರಕ್ರಿಯೆಗೆ ಈಡುಮಾಡಬಾರದು. ವಿದ್ಯುತ್‌ ಪೂರಿತ ಟೋನರು ಕಣಗಳಿಂದ ಬರುವ ಸ್ಥಾಯೀ-ಹೊರಸೂಸುವಿಕೆಯು, ನಿರ್ವಾಯು ಮಾರ್ಜಕದ ಶುದ್ಧೀಕರಣದ ಚೀಲದಲ್ಲಿನ ಧೂಳಿಗೆ ಬೆಂಕಿಹೊತ್ತಿಸಬಲ್ಲದು ಅಥವಾ ಒಂದು ವೇಳೆ ಸಾಕಷ್ಟು ಪ್ರಮಾಣದಲ್ಲಿರುವ ಟೋನರು ವಾಯುವಾಹಿತವಾಗಿದ್ದಲ್ಲಿ ಒಂದು ಸಣ್ಣ ಸ್ಫೋಟವನ್ನು ಸೃಷ್ಟಿಸಬಹುದು. ಇದು ನಿರ್ವಾಯು ಮಾರ್ಜಕದ ಸ್ವಚ್ಛಕಾರಕವನ್ನು ಹಾನಿಗೊಳಿಸಬಹುದು ಅಥವಾ ಬೆಂಕಿಯನ್ನು ಹೊತ್ತಿಸಬಹುದು. ಇದರ ಜೊತೆಗೆ, ಟೋನರು ಕಣಗಳು ತುಂಬಾ ಸೂಕ್ಷ್ಮವಾಗಿರುವುದರಿಂದ, ಅವು ಸಾಂಪ್ರದಾಯಿಕ ಗೃಹಬಳಕೆಯ ನಿರ್ವಾಯು ಮಾರ್ಜಕದ ಶುದ್ಧೀಕರಣ ಸೋಸುಗ ಚೀಲಗಳಿಂದ ಕಳಪೆಮಟ್ಟದಲ್ಲಿ ಸೋಸಲ್ಪಡುತ್ತವೆ ಮತ್ತು ಮೋಟಾರಿನ ಮೂಲಕ ಬೀಸುತ್ತವೆ ಇಲ್ಲವೇ ಮತ್ತೆ ಕೋಣೆಯೊಳಗೆ ಜಮಾವಣೆಗೊಳ್ಲುತ್ತವೆ.
ಟೋನರು ಕಣಗಳನ್ನು ಬೆಚ್ಚಗಾಗಿಸಿದಾಗ ಅವು ಕರಗುತ್ತವೆ (ಅಥವಾ ಬೆಸೆದುಕೊಳ್ಳುತ್ತವೆ). ಸಣ್ಣಪ್ರಮಾನದ ಟೋನರು ಸುರಿತಗಳನ್ನು ಒಂದು ತಣ್ಣಗಿನ, ಒದ್ದೆಬಟ್ಟೆಯೊಂದಿಗೆ ಒರೆಸಿಹಾಕಬಹುದು.
ಒಂದು ವೇಳೆ ಟೋನರು ಸುರಿತಗಳು ಲೇಸರ್‌ ಮುದ್ರಕದೊಳಗೆ ಸೇರಿಕೊಂಡರೆ, ಅದನ್ನು ಪರಿಣಾಮಕಾರಿಯಾಗಿ ಸ್ವಚ್ಛಗೊಳಿಸಲು ಒಂದು ವಿಶೇಷ ಬಗೆಯ ನಿರ್ವಾಯು ಮಾರ್ಜಕದ ಶುಭ್ರಕಾರಿಯನ್ನು ಬಳಸಬೇಕಾಗಬಹುದು. ಈ ಉಪಕರಣವು ವಿದ್ಯುತ್ತಿನಿಂದ ವಹನೀಯವಾಗಿರುವ ಮೆದುಗೊಳವೆ ಹಾಗೂ ಒಂದು ಹೆಚ್ಚಿನ ಕಾರ್ಯಪಟುತ್ವದ (HEPA) ಸೋಸುಗವನ್ನು ಒಳಗೊಂಡಿರುತ್ತದೆ. ಇವು ESD-ಸುರಕ್ಷಿತ (ಇಲೆಕ್ಟ್ರೋಸ್ಟಾಟಿಕ್‌-ಡಿಸ್‌ಚಾರ್ಜ್‌-ಸೇಫ್‌) ಅಥವಾ ಟೋನರು ನಿರ್ವಾಯು ಮಾರ್ಜಕಗಳೆಂದು ಕರೆಯಲ್ಪಡುತ್ತವೆ. ದೊಡ್ಡ ಪ್ರಮಾಣದ ಟೋನರು ಸುರಿತಗಳನ್ನು ಸ್ವಚ್ಛಗೊಳಿಸುವುದಕ್ಕಾಗಿ ಇದೇ ಬಗೆಯ HEPA-ಸೋಸುಗದಿಂದ ಒಡಗೂಡಿದ ನಿರ್ವಾಯು ಮಾರ್ಜಕಗಳನ್ನು ಬಳಸಬೇಕು.
ನೀರಿನಿಂದ-ತೊಳೆಯಬಹುದಾದ ಬಹುತೇಕ ವಸ್ತ್ರದಿಂದ ಟೋನರನ್ನು ಸುಲಭವಾಗಿ ಸ್ವಚ್ಛಗೊಳಿಸಬಹುದಾಗಿರುತ್ತದೆ. ಟೋನರು ಒಂದು ಮೇಣದ ಅಥವಾ ಪ್ಲಾಸ್ಟಿಕ್‌ ಪೌಡರಾಗಿದ್ದು ಕಡಿಮೆ ಮಟ್ಟದ ಕರಗುವಿಕೆಯ ಉಷ್ಣತೆಯನ್ನು ಹೊಂದಿರುವುದರಿಂದ, ಸ್ವಚ್ಛಗೊಳಿಸುವ ಪ್ರಕ್ರಿಯೆಯ ಅವಧಿಯಲ್ಲಿ ಇದುನ್ನು ತಂಪಾಗಿರಿಸಿರಬೇಕು. ಒಂದು ಟೋನರಿನಿಂದ ಕಲೆಯಾಗಿರುವ ಉಡುಪನ್ನು ತಣ್ಣಗಿನ ನೀರಿನಲ್ಲಿ ಒಗೆಯುವುದು ಅನೇಕ ವೇಳೆ ಯಶಸ್ವೀ ಪ್ರಯತ್ನವಾಗಿ ಪರಿಣಮಿಸುತ್ತದೆ. ಬೆಚ್ಚಗಿನ ನೀರೂ ಸಹ ಒಂದು ಕಾಯಂ ಕಲೆಯುಂಟುಮಾಡುವ ಸಂಭವವಿರುತ್ತದೆ. ಉಡುಪನ್ನು ಬಟ್ಟೆ ಒಗೆಯುವ ಯಂತ್ರಕ್ಕೆ ಹಾಕುವುದಕ್ಕೆ ಮುಂಚಿತವಾಗಿ ಅದರೊಳಗೆ ತಣ್ಣಗಿನ ನೀರನ್ನು ತುಂಬಿಸಬೇಕು. ಎರಡು ಆವರ್ತನಗಳ ಮೂಲಕ ಒಗೆಯುವುದರಿಂದ ಯಶಸ್ಸಿನ ಅವಕಾಶಗಳು ಸುಧಾರಿಸುತ್ತವೆ. ಮೊದಲ ಆವರ್ತನದಲ್ಲಿ ಕೈಯಲ್ಲಿ ಒಗೆಯುವ ಬಿಲ್ಲೆ ಮಾರ್ಜಕವನ್ನು ಬಳಸಬಹುದು ಮತ್ತು ಎರಡನೇ ಆವರ್ತನದಲ್ಲಿ ಎಂದಿನ ದೋಬಿಖಾನೆ ಮಾರ್ಜಕವನ್ನು ಬಳಸಬಹುದು. ಮೊದಲ ಆವರ್ತನದ ಜಾಲಾಡುವಿಕೆಯ ನೀರಿನಲ್ಲಿ ತೇಲುತ್ತಿರುವ ಉಳಿಕೆಯ ಟೋನರು ಉಡುಪಿನಲ್ಲೇ ಉಳಿದುಬಿಡುತ್ತದೆ ಮತ್ತು ಇದು ಕಾಯಮ್ಮಾಗಿ ಬೂದುಬಣ್ಣಕ್ಕೆ ತಿರುಗಲು ಕಾರಣವಾಗಬಹುದು. ಎಲ್ಲಾ ಟೋನರು ಅಂಶವೂ ತೊಡೆದುಹಾಕಲ್ಪಟ್ಟಿದೆ ಎಂಬುದನ್ನು ಖಾತ್ರಿಪಡಿಸಿಕೊಳ್ಳುವವರೆಗೂ ಬಟ್ಟೆಗಳ ಶುಷ್ಕಕಾರಿಯೊಂದನ್ನು ಬಳಸಬಾರದು ಅಥವಾ ಇಸ್ತ್ರಿಯನ್ನು ಮಾಡಬಾರದು.
ಓಝೋನ್‌ ಅಪಾಯಗಳು
ಆದಾಗ್ಯೂ, ವಾಣಿಜ್ಯ ಮುದ್ರಕಗಳಲ್ಲಿನ ಸೋಸುವಿಕೆಯ ಪ್ರಕ್ರಿಯೆಯಿಂದ ಒಂದಷ್ಟು ಓಝೋನ್‌ ತಪ್ಪಿಸಿಕೊಳ್ಳುತ್ತದೆ ಮತ್ತು ಅನೇಕ ಚಿಕ್ಕಗಾತ್ರದ ಗ್ರಾಹಕ-ಬಳಕೆಯ ಮುದ್ರಕಗಳಲ್ಲಿ ಓಝೋನ್‌ ಸೋಸುಗಗಳನ್ನು ಬಳಸಲಾಗುವುದಿಲ್ಲ. ಒಂದು ಚಿಕ್ಕದಾದ, ಕಳಪೆ-ಮಟ್ಟದಲ್ಲಿ ಗಾಳಿ ಬೆಳಕಿನ ವ್ಯವಸ್ಥೆಯಿರುವ ಜಾಗದಲ್ಲಿ ಒಂದು ಸುದೀರ್ಘ ಅವಧಿಯವರೆಗೆ ಒಂದು ಲೇಸರ್‌ ಮುದ್ರಕ ಅಥವಾ ನಕಲುಯಂತ್ರವನ್ನು ಬಳಸಿದಾಗ, ಓಝೋನ್‌ನ ಘಾಟುವಾಸನೆ ಅಥವಾ ಕಿರಿಕಿರಿಯು ಗಮನಕ್ಕೆ ಬರುವಷ್ಟು ಮಟ್ಟಕ್ಕೆ ಈ ಅನಿಲಗಳು ರೂಪುಗೊಳ್ಳಬಹುದು. ಆರೋಗ್ಯಕ್ಕೆ ಹಾನಿಕಾರಕವಾಗಿರುವ ಒಂದು ಅಂಶವನ್ನು ಸೃಷ್ಟಿಸುವುದಕ್ಕಾಗಿರುವ ಸಂಭವನೀಯತೆಯು ಪರಮಾವಧಿಯ ನಿದರ್ಶನಗಳಲ್ಲಿ ತಾತ್ತ್ವಿಕವಾಗಿ ಸಾಧ್ಯವಿದೆ.
ಉಸಿರಾಟದ ಆರೋಗ್ಯದ ಅಪಾಯಗಳು
ಆಸ್ಟ್ರೇಲಿಯಾದ ಕ್ವೀನ್ಸ್‌ಲೆಂಡ್‌ನಲ್ಲಿ ಇತ್ತೀಚೆಗೆ ನಡೆಸಲಾದ ಒಂದು ಅಧ್ಯಯನದ ಅನುಸಾರ, ಕೆಲವೊಂದು ಮುದ್ರಕಗಳು ಮೈಕ್ರೋಮೀಟರ್‌‌‌‌ಗಿಂತ ಕೆಳಗಿನ ಕಣಗಳನ್ನು ಹೊರಸೂಸುತ್ತವೆ. ಈ ಕಣಗಳು ಉಸಿರಾಟದ ಕಾಯಿಲೆಗಳೊಂದಿಗೆ ಸಂಬಂಧವನ್ನು ಹೊಂದಿರಬಹುದೆಂದು ಕೆಲವರು ಸಂಶಯಿಸುತ್ತಾರೆ. ಕ್ವೀನ್ಸ್‌ಲೆಂಡ್‌ ಯೂನಿವರ್ಸಿಟಿ ಆಫ್‌ ಟೆಕ್ನಾಲಜಿಯ ಅಧ್ಯಯನದಲ್ಲಿ ಮೌಲ್ಯಮಾಪನಮಾಡಲಾದ 63 ಮುದ್ರಕಗಳ ಪೈಕಿ, 17 ಸದೃಢವಾದ ಮುದ್ರಕಗಳ ಸೂಸುಗಗಳು ಹೆವ್ಲೆಟ್‌-ಪ್ಯಾಕರ್ಡ್‌ ಕಂಪನಿಯಿಂದ ತಯಾರಿಸಲ್ಪಟ್ಟಿದ್ದರೆ, ಒಂದನ್ನು ತೋಷಿಬಾ ಕಂಪನಿಯು ತಯಾರಿಸಿದ್ದುದು ಕಂಡುಬಂತು. ಆದಾಗ್ಯೂ, ಅಧ್ಯಯನಕ್ಕೆ ಒಳಪಡಿಸಲಾದ ಯಂತ್ರಗಳ ಸಂಖ್ಯೆಯು ಸದರಿ ಕಟ್ಟದಲ್ಲಿನ ಸ್ಥಳದಲ್ಲಿ ಲಭ್ಯವಿದ್ದ ಯಂತ್ರಗಳು ಮಾತ್ರವೇ ಆಗಿದ್ದವು ಮತ್ತು ನಿರ್ದಿಷ್ಟ ತಯಾರಕರೆಡೆಗೆ ಪಕ್ಷಪಾತವನ್ನು ಅವು ತೋರುವಂತೆ ಕಂಡವು. ಲೇಖಕರು ಅಭಿಪ್ರಾಯ ವ್ಯಕ್ತಪಡಿಸಿರುವ ಪ್ರಕಾರ, ಕಣದ ಹೊರಸೂಸುವಿಕೆಗಳು ಒಂದೇ ಮಾದರಿಯ ಯಂತ್ರಗಳ ನಡುವಣ ಗಣನೀಯವಾಗಿ ಬದಲಾಗುತ್ತಾ ಹೋದವು. ಕ್ವೀನ್ಸ್‌ಲೆಂಡ್‌ ವಿಶ್ವವಿದ್ಯಾಲಯದ ಪ್ರೊಫೆಸರ್‌ ಮೊರಾವ್ಸ್ಕಾ ಎಂಬಾತನ ಪ್ರಕಾರ, ಒಂದು ಉರಿಯುತ್ತಿರುವ ಸಿಗರೇಟು ಹೊಮ್ಮಿಸುವ ಪ್ರಮಾಣದಷ್ಟೇ ಕಣಗಳನ್ನು ಒಂದು ಮುದ್ರಕವು ಹೊರಸೂಸಿತು.
ಜಪಾನ್‌ನಲ್ಲಿ 2006ರಲ್ಲಿ ಕೈಗೊಳ್ಳಲಾದ ಒಂದು ಅಧ್ಯಯನವು ಕಂಡುಕೊಂಡ ಪ್ರಕಾರ, ಲೇಸರ್‌ ಮುದ್ರಕಗಳು ಸ್ಟೈರೀನ್‌, ಕ್ಸೈಲೀನ್‌ಗಳು, ಮತ್ತು ಓಝೋನ್‌‌ನ ಸಾಂದ್ರತೆಗಳನ್ನು ಹೆಚ್ಚಿಸುತ್ತವೆ, ಮತ್ತು ಇಂಕ್‌-ಜೆಟ್‌ ಮುದ್ರಕಗಳು ಪೆಂಟನಾಲ್‌ನ್ನು ಹೊರಹೊಮ್ಮಿಸುತ್ತವೆ.
ಮುಹ್ಲೆ ಮತ್ತು ಇತರರು (1991) ವರದಿ ಮಾಡಿದ ಪ್ರಕಾರ, ನಕಲುಮಾಡುವ ಟೋನರು, ಇಂಗಾಲಗಪ್ಪು, ಟೈಟಾನಿಯಂ ಡೈಯಾಕ್ಸೈಡ್‌ ಮತ್ತು ಸಿಲಿಕಾದಿಂದ ರೂಪುಗೊಂಡಿದ್ದ ಪ್ಲಾಸ್ಟಿಕ್‌ ಧೂಳು ಇವುಗಳನ್ನು ದೀರ್ಘಕಾಲದಿಂದ ಒಳಗೆಳೆದುಕೊಂಡಿದ್ದಕ್ಕೆ ಸಂಬಂಧಿಸಿದ ಪ್ರತಿಸ್ಪಂದನೆಗಳು ಅಥವಾ ಪ್ರತಿಕ್ರಿಯೆಗಳು, ಟೈಟಾನಿಯಂ ಡೈಯಾಕ್ಸೈಡ್‌ ಮತ್ತು ಡೀಸೆಲ್‌ ನಿಷ್ಕಾಸವನ್ನು ಗುಣಾತ್ಮಕವಾಗಿ ಹೋಲುವಂತಿದ್ದವು.
ಬಾಹ್ಯ ಕೊಂಡಿಗಳು
ವರ್ಗ:ಕಂಪ್ಯೂಟರ್‌ ಮುದ್ರಕಗಳು ವರ್ಗ:ಸಂಘಟ್ಟನ-ರಹಿತ ಮುದ್ರಣ ವರ್ಗ:ಕಂಪ್ಯೂಟರ್‌ ಬಳಕೆಯ ಯಂತ್ರಾಂಶದ ಇತಿಹಾಸ ವರ್ಗ:ಡಿಜಿಟಲ್ ಮುದ್ರಣ ವರ್ಗ:ಕಚೇರಿ ಉಪಕರಣ ವರ್ಗ:ಅಮೆರಿಕಾದ ಆವಿಷ್ಕಾರಗಳು
Yazıcı (bilgisayar)
ಪುಡಿಂಗ್
ಪುಡಿಂಗ್ ಬಹುಮಟ್ಟಿಗೆಸಿಹಿಭಕ್ಷ್ಯವೆಂದು ಉಲ್ಲೇಖಿಸಲಾಗುತ್ತದೆ. ಇದನ್ನು ಸೇವರಿ ಭಕ್ಷ್ಯ ಎಂದು ಕೂಡ ಉಲ್ಲೇಖಿಸಲಾಗುತ್ತದೆ.
ಅಮೆರಿಕದಲ್ಲಿ  ಪುಡಿಂಗ್ ಸಿಹಿ ಹಾಲು ಆಧಾರಿತ ಸಿಹಿಭಕ್ಷ್ಯವನ್ನು ಸೂಚಿಸುತ್ತದೆ.ಇದು ಮೊಟ್ಟೆ ಆಧಾರಿತ ಕಸ್ಟರ್ಡ್(ಮೊಟ್ಟೆಭಕ್ಷ್ಯ)‌ಗೆ ಸಾಂದ್ರತೆಯಲ್ಲಿ ಹೋಲಿಕೆಯಾಗುತ್ತದೆ. ಆದರೂ ಬ್ರೆಡ್ ಮತ್ತು ಅಕ್ಕಿ ಕಡುಬು ಮುಂತಾದ ಇತರ ವಿಧಗಳನ್ನು ಕೂಡ ಇದು ಉಲ್ಲೇಖಿಸುತ್ತದೆ.
ಯುನೈಟೆಡ್ ಕಿಂಗ್ಡಂ ಮತ್ತು ಕೆಲವು ಕಾಮನ್‌ವೆಲ್ತ್ ರಾಷ್ಟ್ರಗಳಲ್ಲಿ, ಪುಡಿಂಗ್ ಸಮೃದ್ಧ, ಏಕರೂಪದ ಪಿಷ್ಟವನ್ನು ಉಲ್ಲೇಖಿಸುತ್ತದೆ ಅಥವಾ ಡೈರಿ ಆಧಾರಿತ ಸಿಹಿಭಕ್ಷ್ಯಗಳು, ಉದಾಹರಣೆಗೆ ಅಕ್ಕಿ ಕಡುಬು ಮತ್ತು ಕ್ರಿಸ್‌ಮಸ್ ಕಡುಬು ಅಥವಾ ಅನೌಪಚಾರಿಕವಾಗಿ ಮುಖ್ಯ ಆಹಾರದ ನಂತರ ಯಾವುದೇ ಸಿಹಿ ತಿನಿಸಾಗಿದೆ. ಈ ಪದವನ್ನು ಸೇವರಿ ತಿನಿಸುಗಳು ಉದಾಹರಣೆಗೆ ಯಾರ್ಕ್‌ಷೈರ್ ಪುಡಿಂಗ್, ಬ್ಲ್ಯಾಕ್ ಪುಡಿಂಗ್, ಸ್ಯೂಟ್ ಪುಡಿಂಗ್ ಮತ್ತು ಸ್ಟೀಕ್ ಮತ್ತು ಕಿಡ್ನಿ ಪುಡಿಂಗ್ಗಳಿಗೆ ಬಳಸಲಾಗುತ್ತದೆ.
ಪುಡಿಂಗ್ ಪದವು ಫ್ರೆಂಚ್‌ನ ಬೌಡಿನ್  ಪದದಿಂದ,ಮೂಲತಃ ಲ್ಯಾಟಿನ್ ಬೊಟೆಲಸ್ ‌ನಿಂದ ಹುಟ್ಟಿದೆಯೆಂದು ನಂಬಲಾಗಿದ್ದು, ಅದರ ಅರ್ಥ ಸಣ್ಣ ಸಾಸೇಜು. ಮಧ್ಯಯುಗೀನ ಐರೋಪ್ಯ ಪುಡಿಂಗ್‌ಗಳಲ್ಲಿ ಬಳಸುತ್ತಿದ್ದ ಕೋಶದೊಳಕ್ಕೆ ಇಟ್ಟ ಮಾಂಸದ ತುಂಡುಗಳನ್ನು ಉಲ್ಲೇಖಿಸುತ್ತದೆ.
ಬೇಯಿಸಿದ, ಆವಿ ಹಾಯಿಸಿದ ಮತ್ತು ಕುದಿಸಿದ ಪುಡಿಂಗ್‌ಗಳು
ಮೂಲ ಪುಡಿಂಗ್‌ನ್ನು ವಿವಿಧ ಘಟಕಾಂಶಗಳನ್ನು ಧಾನ್ಯದ ಉತ್ಪನ್ನದೊಂದಿಗೆ ಅಥವಾ ಬೆಣ್ಣೆ, ಹಿಟ್ಟು, ಏಕದಳ ಧಾನ್ಯ, ಮೊಟ್ಟೆಗಳು, ಕೊಬ್ಬುಮುಂತಾದ ಇತರೆ ಸಂಯೋಜಕಗಳೊಂದಿಗೆ ಮಿಶ್ರಣ ಮಾಡುವ ಮೂಲಕ ತಯಾರಿಸಲಾಗುತ್ತದೆ. ಇದರ ಫಲವಾಗಿ ಘನವಾದ ವಸ್ತು ಉಂಟಾಗುತ್ತದೆ. ಈ ಪುಡಿಂಗ್‌ಗಳನ್ನು ಬೇಯಿಸಲಾಗುತ್ತದೆ, ಹಬೆ ಹಾಯಿಸಲಾಗುತ್ತದೆ ಅಥವಾ ಕುದಿಸಲಾಗುತ್ತದೆ.
ಅದರ ಘಟಕಾಂಶಗಳ ಆಧಾರದ ಮೇಲೆ ಇಂತಹ ಪುಡಿಂಗ್ ಮುಖ್ಯ ಆಹಾರದ ಭಾಗವಾಗಿ ಬಡಿಸಬಹುದು ಅಥವಾ ಊಟದ ನಂತರ ಸಿಹಿ ಭಕ್ಷ್ಯವಾಗಿ ಬಡಿಸಬಹುದು.
ಕುದಿಸಲಾದ ಪುಡಿಂಗ್ ೧೮ ಮತ್ತು ೧೯ನೇ ಶತಮಾನಗಳಲ್ಲಿ ರಾಯಲ್ ನೌಕಾದಳದ ನೌಕೆಗಳಲ್ಲಿ ಸಾಮಾನ್ಯವಾಗಿ ಮುಖ್ಯ ವರಿಸೆಯಾಗಿ ಊಟದಲ್ಲಿರುತ್ತದೆ. ಪುಡಿಂಗ್ ಮುಖ್ಯ ಭಕ್ಷ್ಯವಾಗಿ ಬಳಸಲಾಯಿತು. ಅದರಿಂದ ಹಿಟ್ಟು ಮತ್ತು ಕೊಬ್ಬಿನ ದಿನನಿತ್ಯದ ಆಹಾರವನ್ನು ತಯಾರಿಸಲಾಯಿತು.
ಕೊಬ್ಬಿನ ಪುಡಿಂಗ್
ಹಬೆಯಲ್ಲಿ ಬೇಯಿಸಿದ ಹೂರಣ ಕಡುಬುಗಳು ಅಟ್ಟ ಕಣಕದಿಂದ ಸಂಪೂರ್ಣವಾಗಿ ಆವರಿಸಿದ್ದರೆ ಇವು ಕೂಡ ಪುಡಿಂಗ್‌ಗಳು ಎಂದು ಹೆಸರಾಗಿದೆ. ಇವು ಸಿಹಿ ಅಥವಾ ಸೇವರಿಯಿಂದ ಕೂಡಿರುತ್ತದೆ ಮತ್ತು ಸ್ಟೀಕ್ ಮತ್ತು ಕಿಡ್ನಿ ಪುಡಿಂಗ್ ಮುಂತಾದ ಭಕ್ಷ್ಯಗಳು ಒಳಗೊಂಡಿವೆ.
ಕೆನೆಯ ಪುಡಿಂಗ್‌ಗಳು
ಎರಡನೇ ಮತ್ತು ಹೊಸ ವಿಧದ ಪುಡಿಂಗ್ ಸಕ್ಕರೆ ಮತ್ತು ಹಾಲನ್ನು ಒಳಗೊಂಡಿರುತ್ತದೆ ಮತ್ತು ಸಿಹಿ ಮತ್ತು ಕೆನೆಯ ಸಿಹಿಭಕ್ಷ್ಯವನ್ನು ತಯಾರಿಸಲು ಮುಸುಕಿನ ಜೋಳದ ಹಿಟ್ಟು, ಜೆಲಟಿನ್, ಮೊಟ್ಟೆಗಳು, ಅಕ್ಕಿ ಅಥವಾ ಟ್ಯಾಪಿಯೋಕ ಮುಂತಾದ ದಪ್ಪವಾಗಿಸುವ ಕಾರಕವನ್ನು ಹೊಂದಿದೆ. ಈ ಪುಡಿಂಗ್‌ಗಳನ್ನು ಸ್ಟೌವ್ ಮೇಲೆ ಸಾಸ್‌ಪ್ಯಾನ್‌ನಲ್ಲಿ ಅಥವಾ ಡಬಲ್ ಬಾಯ್ಲರ್‌ನಲ್ಲಿ ಮೆಲ್ಲನೇ ಕುದಿಸುವ ಮೂಲಕ ಅಥವಾ ಸಾಮಾನ್ಯವಾಗಿ ಬೇನ್ ಮಾರಿಯಲ್ಲಿಟ್ಟು ಒಲೆಯ ಮೇಲೆ ಬೇಯಿಸುವ ಮೂಲಕ ತಯಾರಿಸಲಾಗುತ್ತದೆ. ಈ ಪುಡಿಂಗ್‌ಗಳು ಸುಲಭವಾಗಿ ಸ್ಟೌವ್ ಮೇಲೆ ಸುಟ್ಟುಹೋಗುತ್ತದೆ. ಆದ್ದರಿಂದ ಡಬಲ್ ಬಾಯ್ಲರ್‌ನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ. ಮೈಕ್ರೋವೇವ್ ಒಲೆಗಳನ್ನು ಈ ಸಮಸ್ಯೆ ತಪ್ಪಿಸಲು ಮತ್ತು ಕದಲಿಸುವಿಕೆ ತಗ್ಗಿಸಲು ಸಾಮಾನ್ಯವಾಗಿ ಬಳಸಲಾಗುತ್ತದೆ.
ಕೆನೆ ತುಂಬಿದ ಪುಡಿಂಗ್‌ಗಳನ್ನು ತಣ್ಣಗಿರುವಾಗಲೇ ಬಡಿಸಲಾಗುತ್ತದೆ ಮತ್ತು ಜಬಾಗ್ಲಿಯೋನ್ ಮತ್ತು ಅಕ್ಕಿ ಕಡುಬನ್ನು ಬೆಚ್ಚನೆಯ ಬಿಸಿಯಲ್ಲಿರುವಾಗ ಬಡಿಸಲಾಗುತ್ತದೆ. ದಿಢೀರ್ ಪುಡಿಂಗ್‌ಗೆ ಬೇಯಿಸುವ ಅಗತ್ಯವಿರುವುದಿಲ್ಲ ಮತ್ತು ಅವನ್ನು ಹೆಚ್ಚು ಶೀಘ್ರದಲ್ಲೇ ತಯಾರಿಸಬಹುದು. ಕ್ರಾಫ್ಟ್ ಫುಡ್ಸ್, ಜಿಲೆಟಿನ್ ಸಿಹಿಭಕ್ಷ್ಯದ ಬ್ರಾಂಡ್ ಜೆಲ್-O ಅನ್ವಯ ಉತ್ತರ ಅಮೆರಿಕದಲ್ಲಿ ಪುಡಿಂಗ್ ಮಿಶ್ರಣಗಳು ಮತ್ತು ಸಿದ್ಧಪಡಿಸಿದ ಪುಡಿಂಗ್‌ಗಳ ಮುಖ್ಯ ಉತ್ಪಾದಕವಾಗಿವೆ.
ಈ ಪುಡಿಂಗ್ ಪರಿಭಾಷೆಯು ಉತ್ತರ ಅಮೆರಿಕದಲ್ಲಿ ಮತ್ತು ನೆದರ್‌‌ಲ್ಯಾಂಡ್ಸ್ ಮುಂತಾದ ಕೆಲವು ಯುರೋಪಿಯನ್ ರಾಷ್ಟ್ರಗಳಲ್ಲಿ ಸಾಮಾನ್ಯವಾಗಿದ್ದು, ಬ್ರಿಟನ್‌ನಲ್ಲಿ ಮೊಟ್ಟೆಯಿಂದ ದಪ್ಪವಾಗಿಸಿದ ಪುಡಿಂಗ್‌ಗಳನ್ನು ಮೊಟ್ಟೆಭಕ್ಷ್ಯಗಳೆಂದು ಮತ್ತು ಪಿಷ್ಟದಿಂದ ದಪ್ಪವಾಗಿಸಿದ ಪುಡಿಂಗ್‌ಗಳನ್ನು ಬ್ಲಾಂಚ್‌ಮಾಂಗೆ ಎಂದು ಪರಿಗಣಿಸಲಾಗುತ್ತದೆ.
ಸೇವರಿ
• 4
ಡೆಸರ್ಟ್
• 4
ಕೆನೆಭರಿತ ಪುಡಿಂಗ್‌ಗಳು
• 4
ಪುಡಿಂಗ್ ಅಲ್ಲದ ಸಿಹಿಭಕ್ಷ್ಯಗಳು
ಈ ಉದಾಹರಣೆಗಳಲ್ಲಿ, ಪುಡಿಂಗ್ ಪದವು ಬ್ರಿಟಿಷ್ ಅರಿವಿನ ಅರ್ಥದಲ್ಲಿ ಮೇಲೆ ಚರ್ಚಿಸಿರುವ ನಿರ್ದಿಷ್ಟ ಪುಡಿಂಗ್‌ಗಳ ಬದಲಿಗೆ ಯಾವುದೇ ಸಿಹಿ ಭಕ್ಷ್ಯ ಎಂದಾಗುತ್ತದೆ.
ಬಾಹ್ಯ ಕೊಂಡಿಗಳು‌‌
ವರ್ಗ:ಪುಡಿಂಗ್‌ಗಳು ವರ್ಗ:ಬ್ರಿಟಿಷ್ ಪಾಕವಿಧಾನ ವರ್ಗ:ಬ್ರಿಟಿಷ್ ಸಾಸೇಜುಗಳು ವರ್ಗ:ಅಮೆರಿಕದ ಸಿಹಿಭಕ್ಷ್ಯಗಳು ವರ್ಗ:ತಿನಿಸು
ಊರ್ಮಿಳಾ ಮಾತೋಂಡ್ಕರ್
ಊರ್ಮಿಳಾ ಮಾತೋಂಡ್ಕರ್ (उर्मिला मातोंडकर) (ಜನಸಿದ್ದು 1974ರ ಫೆಬ್ರವರಿ 4ರಂದು, ಇಂಡಿಯಾದ ಮಹಾರಾಷ್ಟ್ರದ ಮುಂಬಯಿನಲ್ಲಿ )ಅವರು ಬಾಲಿವುಡ್‌ನ ಹೆಸಾರಾಂತ ನಟಿ. ಮಾತೋಂಡ್ಕರ್, 1980ರಲ್ಲಿ ಕಲಿಯುಗ್ ಚಿತ್ರದ ಮೂಲಕ ಬಾಲನಟಿಯಾಗಿ ಬೆಳ್ಳಿತೆರೆಗೆ ಪಾದಾರ್ಪಣೆ ಮಾಡಿದರು, ನರಸಿಂಹ   {1991} ಚಿತ್ರದಲ್ಲಿ ನಾಯಕಿ ನಟಿಯಾದರು. ರಂಗೀಲಾ, ಜುದಾಯಿ ಮತ್ತು ಸತ್ಯ  ಚಿತ್ರಗಳ ತಮ್ಮ ಪಾತ್ರಗಳ ಜನಪ್ರಿಯತೆಯಿಂದ ಹಿಂದಿ ಚಲನಚಿತ್ರರಂಗದ ಮುಖ್ಯಧಾರೆಯಲ್ಲಿ ಸ್ಥಾನ ಪಡೆದರು. ಈ ಚಿತ್ರಗಳೆಲ್ಲವೂ ಆಕೆಯನ್ನು ಫಿಲಂಫೇರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಳ್ಳುವಂತೆ ಮಾಡಿದವು. ಮಾದ್ಯಮಗಳಲ್ಲಿ ಊರ್ಮಿಳಾ ಭಾರತದ ಸೆಕ್ಸ್ ಸಿಂಬಲ್ ಎಂದೇ ಬಿಂಬಿತವಾಗಿದ್ದಳು. ಆದರೆ, ಈ ಚಿತ್ರಗಳಲ್ಲಿ ತನ್ನದೇ ಆದ ವಿಶಿಷ್ಠ ನಟನೆ,ನೃತ್ಯ ನೈಪುಣ್ಯತೆಯಿಂದ ಜನಮನದಲ್ಲಿ ಮೂಡಿದ್ದ ಅಭಿಪ್ರಾಯ ಬದಲು ಮಾಡಲು ಸಫಲಳಾದಳು. ಮನೋವಿಜ್ಞಾನ ಕುರಿತ ಸಿನಿಮಾಗಳಲ್ಲೂ ಪ್ರಬುದ್ಧ ನಟನೆ ಮಾಡಿ ಸೈ ಎನಿಸಿಕೊಂಡರು. ಅದರಲ್ಲಿ ಮುಖ್ಯವಾದವು ಮನೋರೋಗಿ ಪಾತ್ರದ ಚಿತ್ರ ಕೌನ್ (1999), ಎಡಬಿಡದೆ ಕಾಡುವ ಪ್ರೇಮಿಯಾಗಿ ಪ್ಯಾರ್ ತೂನೆ ಕ್ಯಾ ಕಿಯಾ (2001), ದೆವ್ವ ಹಿಡಿದ ಹೆಂಗಸಾಗಿ ನಟಿಸಿದ ಭೂತ್ (2003), ದಯಾರಹಿತ ಸೇಡು ತೀರಿಸಿಕೊಳ್ಳುವ ಎಕ್ ಹಸೀನಾ ತಿ  (2004). ಭೂತ್ ಚಿತ್ರದ ಅತ್ಯುತ್ತಮ ನಟನೆಗಾಗಿ ಮೂದಲ ಬಾರಿಗೆ ಫಿಲಂಫೇರ್ ಪ್ರಶಸ್ತಿ ಪಡೆದಳು. ಹಾಗೆಯೇ ಬಹಳಷ್ಟು ಅವಾರ್ಡ್ ಸಮಾರಂಭಗಳಲ್ಲಿ ಹಲವಾರು ಚಿತ್ರಗಳಿಗೆ ಉತ್ತಮ ನಟಿ ಪ್ರಶಸ್ತಿ ಪಡೆದಿದ್ದಾರೆ. ತೆಹಝಿಬ್ (2003), ಪಿಂಜಾರ್  (2003), ಮೈನೆ ಗಾಂಧಿ ಕೊ ನಹಿ ಮಾರ  (2005), ಬಸ್ ಏಕ್ ಪಲ್  (2006)ನಂತಹ ಕಲಾ ಮತ್ತು ಸ್ವತಂತ್ರ ಸಿನಿಮಾಗಳಲ್ಲಿನ ಮುಖ್ಯಪಾತ್ರಗಳು ಈಕೆಯನ್ನು ಹುಡುಕಿಕೊಂಡು ಬಂದವು.
ಹೊರಗಿನ ಕೊಂಡಿಗಳು
! colspan="3" style="background: #DAA520;" | ಫಿಲ್ಮ್‌ಫೇರ್‌ ಪ್ರಶಸ್ತಿಗಳು
ವರ್ಗ:೧೯೭೪ ಜನನ ವರ್ಗ:ಮರಾಠಿ ಜನರು ವರ್ಗ:ಮುಂಬಯಿಯ ಜನರು ವರ್ಗ:ಭಾರತದ ಬಾಲನಟರು ವರ್ಗ:ಹಿಂದಿ ಚಲನಚಿತ್ರ ನಟರು ವರ್ಗ:ದೂರದರ್ಶನದ ರಿಯಾಲಿಟಿ ತೀರ್ಪುಗಾರರು ವರ್ಗ:ಕಿರುತೆರೆ ನಿರೂಪಕ ವರ್ಗ:ಭಾರತೀಯ ನಟರು
ಕೊಣಾಜೆ
ಕೊಣಾಜೆ ಕಲ್ಲು
ಮೂಡುಬಿದಿರೆ ಪ್ರದೇಶದಲ್ಲಿ ಕಂಡುಬರುವ ಈ ಗ್ರಾಮ ಎರಡು ವಿಬಾಗಗಳಾಗಿದೆ.ಕೊಣಾಜೆ ಎಂಬ ಈ ಗ್ರಾಮ ಪಡುಕೊಣಾಜೆ ಮತ್ತು ಮೂಡುಕೊಣಾಜೆ ಎಂಬುದಾಗಿ ವಿಭಜಿಸಿದೆ.ಈ ಗ್ರಾಮಕ್ಕೆ ಕೊಣಾಜೆ ಎಂಬ ಹೆಸರು ಬರಲು ಮುಖ್ಯ ಕಾರಣ ಇಲ್ಲಿರುವ ಕೊಣಾಜೆ ಎಂಬ ಪ್ರಸಿದ್ಧ ಸ್ಥಳ. ಕೊಣಾಜೆಕಲ್ಲು ಎಂಬುದು ಋಷಿಗಳ ಆಶ್ರಮ ಸ್ಥಳವೆಂಬ ಪ್ರತೀತಿ ಇದೆ. ಇಲ್ಲಿ ಹಿಂದೆ ಹಲವು ಜನ ಋಷಿಗಳಿದ್ದರು ಹಾಗೂ ಅವರ ಸಮಾಧಿ ಕುರುಹುಗಳು ಇಲ್ಲಿ ಕಂಡುಬರುತ್ತವೆ. ಋಷಿಗಳ ಕಾಲದ ಬಾವಿಗಳು, ದನದ ಕೊಟ್ಟಿಗೆ ,ಶಾರದೆಯ ಗರ್ಭಗುಡಿಗಲು ಇಲ್ಲಿ ಕಂಡು ಬರುತ್ತವೆ.ಇದು ಎತ್ತರ ಪ್ರದೆಶದಲ್ಲಿದ್ದು ಈ ಕಲ್ಲಿನ ಮೆಲೆ ನಿಂತುಕೊಂಡು ಬಹಳ ದೂರದ ಪ್ರದೆಶವನ್ನು ವೀಕ್ಶಿಸಬಹುದು. ಈ ರಮಣೀಯ ಸೊಬಗನ್ನು ವೀಕ್ಷಿಸಲು ಹಲವಾರು ಪ್ರವಾಸಿಗರು ಈ ಸ್ಥಳಕ್ಕೆ ಭೇಟಿ ನೀಡುತ್ತಾರೆ.
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ವಿಶ್ವದ ಬೃಹತ್ ರೇಡಿಯೊ ಟೆಲಿಸ್ಕೋಪ್ ಮೇಲೆ ಭಾರತದ ಮುದ್ರೆ
ದಕ್ಷಿಣ ಆಫ್ರಿಕಾ ಮತ್ತು ಆಸ್ಟ್ರೇಲಿಯಾದಲ್ಲಿ ನಿರ್ಮಿಸಲಾಗುವ ವಿಶ್ವದ ಅತಿ ದೊಡ್ಡ ಹಾಗೂ ಅತಿ ಸೂಕ್ಷ್ಮ ರೇಡಿಯೊ ಟೆಲಿಸ್ಕೋಪ್ ಮೇಲೆ ಭಾರತದ ವಿಶಿಷ್ಟ ಮುದ್ರೆ ಬೀಳಲಿದೆ.
'ಟೆಲಿಸ್ಕೋಪ್‌ನ ನಿಯಂತ್ರಣ ಹಾಗೂ ನಿಗಾ ವ್ಯವಸ್ಥೆಯ ಅಭಿವೃದ್ಧಿಯಲ್ಲಿ ಭಾರತ ಮುಂದಾಳತ್ವ ವಹಿಸಿದೆ' ಎಂದು ಎನ್‌ಸಿಆರ್‌ಎದ ಹಿರಿಯ ವಿಜ್ಞಾನಿ ಈಶ್ವರ ಚಂದ್ರ ಹೇಳಿದ್ದಾರೆ.
ದಕ್ಷಿಣ ಆಫ್ರಿಕಾ ಮತ್ತು ಆಸ್ಟ್ರೇಲಿಯಾದಲ್ಲಿ 200 ಕೋಟಿ ಡಾಲರ್ ವೆಚ್ಚದ ಟೆಲಿಸ್ಕೋಪ್ ನಿರ್ಮಿಸಲು ಎಸ್‌ಕೆಎ ಸಂಸ್ಥೆಯ ಸದಸ್ಯರು ವಾರದ ಹಿಂದೆ ನಿರ್ಧರಿಸಿದರು. ಎಸ್‌ಕೆಎ ಸಂಸ್ಥೆಯ ಸಹ ಸದಸ್ಯ ರಾಷ್ಟ್ರವಾಗಿರುವ ಭಾರತ, ವರ್ಷಾಂತ್ಯದ ವೇಳೆಗೆ ಪ್ರಬಲ ಸದಸ್ಯ ರಾಷ್ಟ್ರವಾಗಿ ಹೊರಹೊಮ್ಮುವ ನಿರೀಕ್ಷೆ ಇದೆ. ಟೆಲಿಸ್ಕೋಪ್ ನಿರ್ಮಾಣಕ್ಕೆ ತಗಲುವ ಮೂಲ ಧನ, ನಿರ್ವಹಣಾ ವೆಚ್ಚವನ್ನು ಎಸ್‌ಕೆಎ ಸಂಸ್ಥೆಯ ಎಲ್ಲ ಸದಸ್ಯ ರಾಷ್ಟ್ರಗಳು ಭರಿಸಲಿವೆ.
ನಕ್ಷತ್ರ ಹಾಗೂ ಗ್ಯಾಲಕ್ಸಿಗಳ ರಚನೆ ಹಾಗೂ 1400 ಕೋಟಿ ವರ್ಷಗಳ ಹಿಂದೆ ಬ್ರಹ್ಮಾಂಡ ಹೇಗೆ ಅಸ್ತಿತ್ವಕ್ಕೆ ಬಂತು ಎಂಬ ಪ್ರಶ್ನೆಗಳಿಗೆ ಉತ್ತರ ಕಂಡುಕೊಳ್ಳಲು ಎಸ್‌ಕೆಎ ಬಳಕೆಯಾಗಲಿದೆ ಎಸ್‌ಕೆಎದ ಕೆಲವು ಹಾರ್ಡ್‌ವೇರ್‌ಗಳ ಅಭಿವೃದ್ಧಿ ಕಾರ್ಯದಲ್ಲಿ ಭಾರತ ತಂಡ ಭಾಗಿಯಾಗಲಿದೆ ಎಂದು ಚಂದ್ರ ತಿಳಿಸಿದ್ದಾರೆ.
2024ರ ವೇಳೆಗೆ ಟೆಲಿಸ್ಕೋಪ್ ನಿರ್ಮಾಣ ಕೆಲಸ ಪೂರ್ಣಗೊಳ್ಳುವ ನಿರೀಕ್ಷೆ ಇದ್ದು, ಸದ್ಯ ಲಭ್ಯವಿರುವ ಉಪಕರಣಕ್ಕಿಂತ 50 ಪಟ್ಟು ಸೂಕ್ಷ್ಮವಾಗಿರಲಿದೆ. ಸ್ಥಳೀಯ ನಕ್ಷತ್ರದಿಂದ ಟೆಲಿವಿಷನ್ ಸಿಗ್ನಲ್ ಗ್ರಹಿಸುವ ಸಾಮರ್ಥ್ಯವನ್ನೂ ಇದು ಹೊಂದಿರಲಿದೆ.
ವರ್ಗ:ವೈಜ್ಞಾನಿಕ
ರೋಜರ್ ಫೆಡರರ್
ಬಾಲ್ಯ
ಫೆಡರರ್ ಅವರು ೮ ಆಗಸ್ಟ್, ೧೯೮೧ ರಂದು, ಸ್ವಿಟ್ಜರ್ಲ್ಯಾಂಡ್ ದೇಶದ ಬಾಸೆಲ್ ಎಂಬ ಊರಿನಲ್ಲಿ ಜನಿಸಿದರು. ತಮ್ಮ ಬಾಲ್ಯದಲ್ಲಿ ಆಗಿನ ಪ್ರಖ್ಯಾತ ಟೆನ್ನಿಸಿಗ ಬೆಕರ್ ಅವರನ್ನು ತಮ್ಮ ಆದರ್ಶವೆಂದೆಣಿಸಿದರು. ತಮ್ಮ ೮ನೇ ವಯಸ್ಸಿಗೆ ಟೆನ್ನಿಸ್ ಆಡಲು ಪ್ರಾರಂಭಿಸಿದರು.
ಟೆನ್ನಿಸ್
೧೯೯೮ರಲ್ಲಿ ಜಾಗತಿಕ ಟೆನ್ನಿಸ್ ಬಾಳ್ವೆಯನ್ನು ಪ್ರಾರಂಭಿಸಿದರು. ಇವರು ಆ ಸಮಯದಲ್ಲಿ ಬಾಲಕರ ವಿಶ್ವ ಟೆನ್ನಿಸ್ ರಾಂಕಿಂಗ್ ನಲ್ಲಿ ೧ನೇ ಸ್ಥಾನಿಯಾಗಿದ್ದರು. ೨೦೦೫ರಲ್ಲಿ ಪ್ರಪ್ರಥಮ ಬಾರಿಗೆ ವಿಂಬಲ್ಡನ್ ಮುಕ್ತ ಟೆನ್ನಿಸ್ ಚಾಂಪಿಯನ್ ಆಗುವುದರೊಂದಿಗೆ ತಮ್ಮ ಸಾಧನೆಯನ್ನು ಪ್ರಾರಂಭಿಸಿದರು. ೧೯೯೮ ರಲ್ಲಿ ತಮ್ಮ ೧೮ನೇ ವಯಸ್ಸಿಗೆ ವಿಶ್ವದ ಅತಿ ಕಿರಿಯ ೧೦೦ರ ಒಳಗಿನ ಆಗ್ರಮಾನ್ಯ ಆಟಗಾರರಾದರು.ಇವರು ಫೆಬ್ರವರಿ ೨, ೨೦೦೪ ರಿಂದ ಅಗಸ್ಟ್ ೧೭, ೨೦೦೮ರ ವರೆಗೆ ದಾಖಲೆಯ ೨೩೭ ವಾರಗಳ ಕಾಲ ವಿಶ್ವದ ಅಗ್ರ ಶ್ರೇಯಾಂಕಿತ ಆಟಗಾರರಾಗಿದ್ದರು. ಇವರ ಇಂಥ ಸಾಧನೆಯನ್ನು ಕಂಡು ಅನೇಕ ಟೆನ್ನಿಸ್ ವಿಷ್ಲೇಶಕರು ಮತ್ತು ಹಳೆಯ ಟೆನ್ನಿಸ್ ಹುರಿಯಾಳುಗಳು ಇವರನ್ನು ಇತಿಹಾಸದ ಅತ್ಯುತ್ತಮ ಟೆನ್ನಿಸ್ ಪಟುವೆಂದು ಕರೆಯುತ್ತಿದ್ದಾರೆ.
ದಾಖಲೆಗಳು
ಇವರು ಈ ವರೆಗೆ 20 ಗ್ರ್ಯಾಂಡ್ ಸ್ಲ್ಯಾಮ್ ಪ್ರಶಸ್ತಿಗಳನ್ನು ಗೆದ್ದುಕೊಂಡಿದ್ದಾರೆ. ಅದರಲ್ಲಿ 6 ಆಸ್ಟ್ರೇಲಿಯನ್, ೧ ಫ್ರೆಂಚ್, 8 ವಿಂಬಲ್ಡನ್ ಹಾಗೂ ೫ ಯು.ಎಸ್ ಮುಕ್ತ ಗ್ರ್ಯಾಂಡ್ ಸ್ಲ್ಯಾಮ್ ಪ್ರಶಸ್ತಿಗಳಿವೆ. ಇವರು ಒಟ್ಟಾಗಿ ೩೦೨ ವಾರಗಳ ಕಾಲ ವಿಶ್ಚದ ಆಗ್ರಮಾನ್ಯ ಆಟಗಾರರಾಗಿದ್ದರು.
ಕುಟುಂಬ
ಇವರ ತಂದೆ ರಾಬರ್ಟ್ ಫೆಡರರ್, ತಾಯಿ ಲಿನೆಟ್ ಫೆಡರರ್ ಹಾಗೂ ತಂಗಿ ಡಯಾನ ಫೆಡರರ್. ೨೦೧೦ರಲ್ಲಿ ಮಿರ್ಕಾ ಅವರನ್ನು ವಿವಾಹವಾದರು. ಮೈಲಾ ರೋಸ್ ಹಾಗು ಚಾರ್ಲಿನ್ ರೀವಾ ಎಂಬ ಇಬ್ಬರು ಮಕ್ಕಳು ಇದ್ದಾರೆ.
ಪ್ರಸಿಧ್ದಿ
ರೋಜರ್ ಫೆಡರರ್ ಹಾಗೂ ರಫೆಲ್ ನಡಾಲ್ ಅವರ ಪಂದ್ಯಾಟವು ಬಹಳ ಪ್ರಸಿಧ್ದವಾಗಿದೆ. ನಡಾಲ್ ಅವರು ಫೆಡರರ್ ಅವರಿಗೆ ಉತ್ತಮ ಪ್ರತಿಸ್ಪರ್ಧಿಯಾಗಿದ್ದು, ಇವರಿಬ್ಬರ ನಡುವಿನ ಪಂದ್ಯಾಟವು ರೋಚಕವಾಗಿರುತ್ತದೆ.(Federer–Nadal rivalry) ನಡಾಲ್ ಆವೆಮಣ್ಣಿನ ದೊರೆ ಎಂದು ಪ್ರಸಿಧ್ದಿ ಹೊಂದಿದ್ದಾರೆ.
ಉಲ್ಲೇಖ
ವರ್ಗ:ಟೆನ್ನಿಸ್ ವರ್ಗ:ಕ್ರೀಡಾಪಟುಗಳು
ಕರ್ನಾಟಕದ ವಿಧಾನ ಸಭಾ ಕ್ಷೇತ್ರಗಳು
ಕರ್ನಾಟಕ ವಿಧಾನಸಭೆ ಕರ್ನಾಟಕ ಶಾಸಕಾಂಗದ ಕೆಳಮನೆ. ಭಾರತದಲ್ಲಿ ದ್ವಿಸದನ (ವಿಧಾನಸಭೆ ಮತ್ತು ವಿಧಾನ ಪರಿಷತ್) ಹೊಂದಿರುವ ಆರು ರಾಜ್ಯಗಳ ಪೈಕಿ ಕರ್ನಾಟಕವೂ ಒಂದಾಗಿದೆ.
ದೈನಂದಿನ ಕಲಾಪಗಳು, ವಿವಿಧ ರೀತಿಯ ಅಧಿವೇಶನಗಳು ಬೆಂಗಳೂರಿನ ವಿಧಾನಸೌಧದಲ್ಲಿ ನಡೆದರೆ, ಚಳಿಗಾಲದ ಅಧಿವೇಶನ ಬೆಳಗಾವಿಯ ಸುವರ್ಣ ವಿಧಾನಸೌಧದಲ್ಲಿ ಜರುಗುತ್ತದೆ. ವಿಧಾನಸಭೆಯ ಅವಧಿ ಐದು ವರ್ಷಗಳು. ಪ್ರಸ್ತುತ ಏಕಸದಸ್ಯ ಪ್ರಾತಿನಿಧ್ಯ ಹೊಂದಿರುವ ೨೨೪ ವಿಧಾನಸಭಾ ಕ್ಷೇತ್ರಗಳು ನಮ್ಮ ರಾಜ್ಯದಲ್ಲಿವೆ. ಒಬ್ಬ ಆಂಗ್ಲೋ ಇಂಡಿಯನ್ ಸದಸ್ಯರನ್ನು ರಾಜ್ಯಪಾಲರು ನಾಮಕರಣ ಮಾಡುತ್ತಾರೆ.
೧೯೫೧
ಮೈಸೂರು ರಾಜ್ಯದ ಚೊಚ್ಚಲ ವಿಧಾನಸಭಾ ಚುನಾವಣೆ ನಡೆದದ್ದು ೧೯೫೧ರಲ್ಲಿ. ಮೈಸೂರು ರಾಜ್ಯದ ಬೆಂಗಳೂರು, ಮೈಸೂರು, ಹಾಸನ, ಶಿವಮೊಗ್ಗ, ಮಂಡ್ಯ, ಕೋಲಾರ, ಚಿಕ್ಕಮಗಳೂರು, ತುಮಕೂರು, ಚಿತಾಲದುರ್ಗ (ಚಿತ್ರದುರ್ಗ) ಜಿಲ್ಲೆಗಳನ್ನು ೭೧ ವಿಧಾನಸಭಾ ಕ್ಷೇತ್ರಗಳಾಗಿ ವಿಭಜಿಸಲಾಗಿತ್ತು. ಎಲ್ಲಾ ಕ್ಷೇತ್ರಗಳೂ ಸಾಮಾನ್ಯ ವರ್ಗಕ್ಕೆ ಮೀಸಲಾಗಿದ್ದವು. ಇವುಗಳಲ್ಲಿ ೧೯ ದ್ವಿಸದಸ್ಯ ಕ್ಷೇತ್ರಗಳಾಗಿದ್ದವು.
• ೧೯೫೬ರಲ್ಲಿ ವಿಶಾಲ ಮೈಸೂರು ರಾಜ್ಯ ಏಕೀಕರಣದ ಬಳಿಕ ಮರುವರ್ಷವೇ ಅಂದರೆ ೧೯೫೭ರಲ್ಲಿ ದ್ವಿತೀಯ ವಿಧಾನಸಭಾ ಚುನಾವಣೆ ಜರುಗಿತು. ಮೈಸೂರು ರಾಜ್ಯದ ಒಂಭತ್ತು ಜಿಲ್ಲೆಗಳ ಜೊತೆಯಲ್ಲಿ ಹಾಗೂ ಸಂಡೂರು, ಸವಣೂರು, ಜಮಖಂಡಿ ಮುಂತಾದ ಹಲವಾರು ಚಿಕ್ಕಪುಟ್ಟ ಸಂಸ್ಥಾನಗಳು ಕರ್ನಾಟಕದಲ್ಲಿ ವಿಲೀನವಾಗಿದ್ದರಿಂದ ವಿಧಾನಸಭಾ ಕ್ಷೇತ್ರಗಳ ವ್ಯಾಪ್ತಿ ಹಿರಿದಾಯಿತು. ಹಾಗಾಗಿ ಈ ಬಾರಿ ಒಟ್ಟು ವಿಧಾನಸಭಾ ಕ್ಷೇತ್ರಗಳ ಸಂಖ್ಯೆ ೧೭೯ಕ್ಕೇರಿತು. ಇವುಗಳಲ್ಲಿ ೨೯ ದ್ವಿಸದಸ್ಯ ಕ್ಷೇತ್ರಗಳಾಗಿದ್ದರೆ, ೨೭ ಕ್ಷೇತ್ರಗಳು ಪರಿಶಿಷ್ಟ ಜಾತಿಗೆ ಮತ್ತು ೧ ಕ್ಷೇತ್ರ ಪರಿಶಿಷ್ಟ ಪಂಗಡಕ್ಕೆ ಮೀಸಲಾಗಿದ್ದವು.
• ೧೯೬೨ರ ಚುನಾವಣೆಯಲ್ಲಿ ಕ್ಷೇತ್ರಗಳ ಸಂಖ್ಯೆಯನ್ನು ಹೆಚ್ಚಿಸಿ ಒಟ್ಟು ೨೦೮ ಸ್ಥಾನಗಳಿಗೆ ಚುನಾವಣೆ ನಡೆಸಲಾಯಿತು. ಈ ಚುನಾವಣೆಯಲ್ಲಿ ಆದ ಅತಿಮುಖ್ಯ ಬದಲಾವಣೆ ಎಂದರೆ, ದ್ವಿಸದಸ್ಯ ಕ್ಷೇತ್ರಗಳ ರದ್ದು.
• ೧೯೬೭ರ ಚುನಾವಣೆಯಲ್ಲಿ ಕ್ಷೇತ್ರಗಳ ಸಂಖ್ಯೆ ೨೧೬ಕ್ಕೇರಿತು. ಇವುಗಳಲ್ಲಿ ೧೮೫ ಸಾಮಾನ್ಯ, ೨೮ ಪರಿಶಿಷ್ಟ ಜಾತಿ ಮತ್ತು ೩ ಪರಿಶಿಷ್ಟ ಪಂಗಡದ ಅಭ್ಯರ್ಥಿಗಳಿಗೆ ಮೀಸಲಾಗಿದ್ದವು.
• ೧೯೭೨ರ ಚುನಾವಣೆ ಅಷ್ಟೇನು ಪ್ರಮುಖ ಬದಲಾವಣೆ ತರಲಿಲ್ಲವಾದರೂ ಪರಿಶಿಷ್ಟ ಜಾತಿಗೆ ಸೇರಿದ ಅಭ್ಯರ್ಥಿಗಳ ಕ್ಷೇತ್ರಗಳಲ್ಲಿ ಒಂದು ಕ್ಷೇತ್ರ ಹೆಚ್ಚಾಗಿ, ಪರಿಶಿಷ್ಟ ಪಂಗಡದ ಕ್ಷೇತ್ರಗಳಲ್ಲಿ ಒಂದು ಕಡಿಮೆಯಾಯಿತು.
• ೧೯೭೮ರ ಚುನಾವಣೆ ಈವರೆಗಿನ ಎಲ್ಲಾ ಚುನಾವಣೆಗಳಲ್ಲಿಯೇ ಅತ್ಯಂತ ವಿಶಿಷ್ಟ ಚುನಾವಣೆ ಎನ್ನಬಹುದು. ಕರ್ನಾಟಕದ ವಿಧಾನಸಭೆಗೆ ನಡೆದ ಮೊತ್ತಮೊದಲ ಚುನಾವಣೆಯಾಗಿ ಇದು ದಾಖಲಾಯಿತು. ಈ ಚುನಾವಣೆಯಲ್ಲಿ ಕ್ಷೇತ್ರಗಳ ಸಂಖ್ಯೆ ೨೨೪ಕ್ಕೆ ಏರಿಕೆಯಾಯಿತು. ಇವುಗಳಲ್ಲಿ ೧೮೯ ಸಾಮಾನ್ಯ ಅಭ್ಯರ್ಥಿಗಳಿಗೆ ಮೀಸಲಾಗಿದ್ದರೆ, ೩೩ ಕ್ಷೇತ್ರಗಳಿಂದ ಪರಿಶಿಷ್ಟ ಜಾತಿಗೆ ಸೇರಿದ ಅಭ್ಯರ್ಥಿಗಳು ಗೆದ್ದುಬಂದರು. ಜೊತೆಯಲ್ಲಿ, ಇಬ್ಬರು ಪರಿಶಿಷ್ಟ ಪಂಗಡದ ಜನಪ್ರತಿನಿಧಿಗಳೂ ವಿಧಾನಸೌಧ ಪ್ರವೇಶಿಸಿದ್ದು ಈ ಚುನಾವಣೆಯಲ್ಲಿ.
• ೩೦ ವರ್ಷಗಳ ನಂತರ ಅಂದರೆ ೨೦೦೮ರಲ್ಲಿ ಮತ್ತೆ ಕ್ಷೇತ್ರ ಪುನರ್ವಿಂಗಡಣೆ ಮಾಡಿ ಹಲವಾರು ಕ್ಷೇತ್ರಗಳನ್ನು ರದ್ದು ಮಾಡಲಾಯಿತು. ಅವುಗಳ ಜಾಗದಲ್ಲಿ ಹಲವಾರು ಹೊಸ ಕ್ಷೇತ್ರಗಳನ್ನು ರಚಿಸಿ ೧೭೩ ಕ್ಷೇತ್ರಗಳನ್ನು ಸಾಮಾನ್ಯ ಅಭ್ಯರ್ಥಿಗಳಿಗೆ, ೩೬ ಕ್ಷೇತ್ರಗಳನ್ನು ಪರಿಶಿಷ್ಟ ಜಾತಿಗೆ ಸೇರಿದವರಿಗೆ, ೧೫ ಕ್ಷೇತ್ರಗಳಲ್ಲಿ ಪರಿಶಿಷ್ಟ ಪಂಗಡದ ಅಭ್ಯರ್ಥಿಗಳಿಗೆ ಸ್ಪರ್ಧಿಸಲು ಅನುವು ಮಾಡಿಕೊಡಲಾಗಿದೆ.
ಹೊರ ಕೊಂಡಿಗಳು
ವರ್ಗ:ಕರ್ನಾಟಕ ವಿಧಾನಸಭೆ ಚುನಾವಣೆಗಳು ವರ್ಗ:ಭಾರತದ ಚುನಾವಣೆಗಳು ವರ್ಗ:ಕರ್ನಾಟಕ
ರಾಜನಹಳ್ಳಿ ಹನುಮಂತಪ್ಪ ಛತ್ರ
ಹಿನ್ನೆಲೆ
೧೭ನೇಯ ಶತಮಾನದಿಂದಲೂ ದಾವಣಗೆರೆ ವಾಣಿಜ್ಯ ನಗರವಾಗಿದೆ. ಇಲ್ಲಿನ ವ್ಯಾಪಾರಸ್ಥರು ದೂರದ ಊರಿನ ವ್ಯಾಪಾರಿಗಳೊಂದಿಗೆ ವಹಿವಾಟು ನಡೆಸುತ್ತಿದ್ದರು. ಅನೇಕ ವರ್ಷಗಳ ಕಾಲ ಹೀಗೇ ವ್ಯಾಪಾರಕ್ಕೆ ಬಂದ ವರ್ತಕರಿಗೆ ಹಾಗೂ ಸರಕುಗಳನ್ನು ತಂದ ರೈತರಿಗೆ ರಾತ್ರಿ ತಂಗಲು ಯಾವುದೇ ವ್ಯವಸ್ಥೆಯಿರಲಿಲ್ಲ. ಸ್ವತಃ ವ್ಯಾಪಾರಸ್ಥರಾಗಿದ್ದ ರಾಜನಹಳ್ಳಿ ಮನೆತನದ ಹನುಮಂತಪ್ಪನವರಿಗೆ ವರ್ತಕರ ಮತ್ತು ರೈತರ ಪರದಾಟ ಚೆನ್ನಾಗಿ ತಿಳಿದುದಾಗಿತ್ತು. ಈ ಪರದಾಟವನ್ನು ಹೋಗಲಾಡಿಸಲು ೧೯೪೦ರ ದಶಕದ ಕೊನೆಯಲ್ಲಿ ಹನುಮಂತಪ್ಪನವರು ಪುಣೆ-ಬೆಂಗಳೂರು ರಾಷ್ಟ್ರಿಯ ಹೆದ್ದಾರಿಯ ಮೇಲೆ ಒಂದು ಧರ್ಮ ಛತ್ರವನ್ನು ನಿರ್ಮಿಸಿದರು. ಇದು ಉಚಿತ ಧರ್ಮಛತ್ರವಾಗಿತ್ತು.
ಮದುವೆ ಛತ್ರವಾಗಿ ಮಾರ್ಪಾಡು
ದಾವಣಗೆರೆ ನಗರವು ಬೆಳೆದಂತೆಲ್ಲ ಹೊಸ ಕಾರ್ಖಾನೆಗಳು ಪ್ರಾರಂಭವಾದವು, ಹೊಸ ಶಿಕ್ಷಣ ಸಂಸ್ಥೆಗಳು ಹುಟ್ಟಿದವು ಇದರಿಂದ ಹೊಸ ವಸತಿ ಗೃಹಗಳು ಕೂಡ ಹುಟ್ಟಿದವು. ಕಾಲಕ್ರಮೇಣ ಹನುಮಂತಪ್ಪನವರ ಧರ್ಮ ಛತ್ರವನ್ನು ಉಚಿತ ತಂಗುದಾಣದ ಬದಲಾಗಿ ಮದುವೆಯಂತಹ ಮಂಗಲ ಕಾರ್ಯಗಳ ಛತ್ರವನ್ನಾಗಿ ಬದಲಾಯಿಸಲಾಯಿತು. ಆದರೂ ಛತ್ರವೂ ಉಚಿತವೆ ಉಳಿಯಿತು. ಈ ಛತ್ರದಲ್ಲಿ ೫೦೦ಜನರು ಕುಳಿತು ಊಟಮಾಡಬಹುದಾದ ಕೋಣೆ, ಮಲಗಲು ದೊಡ್ಡ ಕೋಣೆಗಳು ಮತ್ತು ವಾಹನ ನಿಲುಗಡೆಗೆ ವಿಶಾಲವಾದ ಸ್ಥಳಗಳಿವೆ. ಇಷ್ಟಾದರೂ ಈ ಛತ್ರದಲ್ಲಿ ಮದುವೆಯ ಕಾರ್ಯಕ್ಕೆ ಕೇವಲ ಕೆಲವು ನೂರು ರೂಪಾಯುಇಗಳು ಖರ್ಚಾಗುತ್ತವೆ. ವಿದ್ಯುತ್ ಎಷ್ಟು ಉಪಯೋಗಿಸುತ್ತಾರೋ ಅಷ್ಟರ ಖರ್ಚನ್ನು ಮಾತ್ರ ಪಡೆಯಲಾಗುತ್ತದೆ, ಇದರಿಂದ ಸಾವಿರಾರು ಬಡ ಕುಟುಂಬಗಳು ಕೇವಲ ೫೦೦ ರಿಂದ ೭೦೦ ರೂ ವಿನಿಯೋಗಿಸಿ ಮದುವೆಯನ್ನು ಮಾಡಿ ಧನ್ಯರಾಗಿದ್ದಾರೆ.
ವಿಸ್ತರಣೆ
ಕಾಲದ ಬದಲಾವಣೆಗೆ ಅನುಸಾರವಾಗಿ ನಗರದಲ್ಲಿ ಅನೇಕ ಸುಸಜ್ಜಿತ ಮತ್ತು ಆಧುನಿಕ ಮದುವೆ ಛತ್ರಗಳು ನಿರ್ಮಾಣವಾಗಿವೆ, ಇವುಗಳ ದಿನ್ ಬಾಡಿಗೆ ೨೫,೦೦೦-೭೫,೦೦೦ರೂಗಳು. ಅನೇಕ ಜನರು ಇವಕ್ಕೆ ಮರುಳಾದರೂ ಹನುಮಂತಪ್ಪನವರ ಛತ್ರಕ್ಕೆ ಬೇಡಿಕೆ ಕುಂದಿಲ್ಲ. ಇಗ್ಗ್ಯೂ ಛತ್ರವೂ ೬ತಿಂಗಳವರೆಗೆ ಕಾಯ್ದಿರಿಸಲ್ಪಟ್ಟಿರುತ್ತದೆ. ರಾಜನಹಳ್ಳಿ ಮನೆತನದವರು ಚಿಕ್ಕ ಸಮಾರಂಭಗಳಿಗೆ ಅನುವಾಗಲೂ ಬದಿಯಲ್ಲಿ ಮತ್ತೊಂದು ಚಿಕ್ಕ ಸಭಾಗೃಹವನ್ನು ನಿರ್ಮಿಸಿದ್ದಾರೆ. ಅಲ್ಲದೇ ಮತ್ತೊಂದು ಹೊಸ ಛತ್ರದ ಕಾರ್ಯವು ಭರದಿಂದ ಸಾಗಿದೆ. ಇವುಗಳು ಕೂಡ ಉಚಿತ.
ಬಾಹ್ಯ ಸಂಪರ್ಕ
ರಾಜನಹಳ್ಳಿ ಹನುಮಂತಪ್ಪ ಛತ್ರದ ಬಗ್ಗೆ ಡೆಕ್ಕನ್-ಹೆರಾಲ್ಡ್ ಲೇಖನ
ವರ್ಗ:ದಾವಣಗೆರೆ
ಜ್ಯೋತಿಷ ಶಾಸ್ತ್ರ
ಜ್ಯೋತಿಷ್ಯ -	ಜ್ಯೋತಿಯನ್ನು, ಗ್ರಹನಕ್ಷತ್ರಗಳನ್ನು ಕುರಿತ ಶಾಸ್ತ್ರ (ಅಸ್ಟ್ರಾಲೊಜಿ). ಈ ಶಾಸ್ತ್ರದಲ್ಲಿ ಎರಡು ವಿಭಾಗಗಳುಂಟು. ಒಂದು ಖಗೋಳ ವಿಜ್ಞಾನ; ಮತ್ತೊಂದು ಭವಿಷ್ಯಾವಧಾನ ಅಥವಾ ಫಲಜ್ಯೋತಿಷ. ಫಲ ಜ್ಯೋತಿಷಕ್ಕೆ ಖಗೋಳ ವಿಜ್ಞಾನ ಅಧಾರ. ಎರಡನ್ನೂ ಒಟ್ಟಾರೆಯಾಗಿ ಪ್ರತ್ಯಕ್ಷ ಪ್ರಮಾಣವಾದ ಶಾಸ್ತ್ರ ಎನ್ನುತ್ತಾರೆ. ಖಗೋಳಶಾಸ್ತ್ರದ ಗ್ರಹದ ನಕ್ಷತ್ರ ಮುಂತಾದುವು ನೆರವಾಗಿ ಪ್ರತ್ಯಕ್ಷ-ಕಣ್ಣಿಗೆ ಕಾಣುವವು. ಫಲಜ್ಯೋತಿಷ ಅನುಭವಪ್ರತ್ಯಕ್ಷ. ಕಣ್ಣಿಗೆ ಕಾಣುವುದನ್ನು ಆಧರಿಸಿ, ಅನುಭವಕ್ಕೆ ಕಾಣಬರುವುದನ್ನು ಜ್ಯೋತಿಷ ಅವಧಾನ ಮಾಡುತ್ತದೆ. ಭೂಮಿಯ ಚರಾಚರ ವರ್ಗಗಳ ಆಗುಹೋಗುಗಳ ಮೆಲೆ ಗ್ರಹನಕ್ಷತ್ರಾದಿ ಆಕಾಶಕಾಯಗಳು ಬೀರುವ ಪ್ರಭಾವದ ಸಮ್ಯಗ್‍ದರ್ಶನವನ್ನು ಜ್ಯೋತಿಷ ಮಾಡಿಕೊಡಲೆಳಸುತ್ತದೆ. ವಸ್ತು ಶಕ್ತಿಕೇಂದ್ರ. ಇಂಥ ಶಕ್ತಿಕೇಂದ್ರಗಳಾದ ಗ್ರಹನಕ್ಷತ್ರಗಳನ್ನೂ ಇವುಗಳನ್ನೊಳಗೊಂಡ ವಿಶ್ವಗಳನ್ನೂ ಇಂಥ ವಿಶ್ವಗಳನ್ನೊಳಗೊಂಡ ಬ್ರಹ್ಮಾಂಡಗಳನ್ನೂ ಇವುಗಳ ಕ್ರಿಯೆಪ್ರಕ್ರಿಯೆಗಳನ್ನೂ ಜ್ಯೋತಿಷ ತನ್ನ ಪರಿಗಣನೆಗೆ ತೆಗೆದುಕೊಳ್ಳುತ್ತದೆ; ಆದರೂ ಅದರ ಪ್ರಧಾನ ಲಕ್ಷ್ಯ ಮನುಷ್ಯ; ಅವನಿಗೆ ಮಾರ್ಗದರ್ಶನ ನೀಡುವುದು. ಅಷ್ಟಕ್ಕೆ ಜ್ಯೋತಿಷ ತನ್ನ ವ್ಯಾಪ್ತಿಯನ್ನು ಸೀಮಿತಗೊಳಿಸಿಕೊಂಡಿದೆ. ಖಗೋಳ ವಿಷಯಕವಾದ ಜ್ಯೋತಿಷವೇ ಸಂಹಿತೆ; ಜಾತಕ, ಮುಹೂರ್ತ ನಿರ್ಣಯ ಪ್ರಶ್ನೆ, ಇತ್ಯಾದಿ ವಿಷಯಕವಾದುದು ಫಲಿತ ವಿಭಾಗ.
ಸಾಮಾನ್ಯವಾಗಿ ಜನಫಲಿತ ವಿಭಾಗವನ್ನು ಜ್ಯೋತಿಷ ಎನ್ನುವುದು ವಾಡಿಕೆ, ಇದು ಪ್ರಯೋಜನಾಂಶ ಪ್ರಧಾನವಾದ ಭಾವನೆ; ಪ್ರಾಯೋಗಿಕವಾಗಿ ಜ್ಯೋತಿಷದ ಸಾರ್ಥಕತೆ. ಜಾತಕವನ್ನು ತೆಗೆದುಕೊಳ್ಳೋಣ. ಹೆರಿಗೆಯ ಕ್ಷಣದಲ್ಲಿ ಸಲ್ಲುವ ವಿಶ್ವಸಕ್ತಿಗಳ ಅಂತಿಮ ಪರಿಣಾಮ ಮಗುವಿನ ವ್ಯಕ್ತಿತ್ವದ ಮೇಲೆ, ಭವಿಷ್ಯದ ಮೇಲೆ ತನ್ನ ಮುದ್ರೆಯನ್ನು ಒತ್ತುತ್ತದೆ-ಎಂದು ಜ್ಯೋತಿಷದ ನಂಬಿಕೆ. ಆ ಕ್ಷಣಕ್ಕೆ ಸರಿಯಾಗಿ ಪೂರ್ವ ದಿಗಂತದಲ್ಲಿ ಉದಯಿಸುವ ರಾಶಿ ಜನ್ಮಲಗ್ನ, ಚಂದ್ರನಿರುವ ನಕ್ಷತ್ರ ಜನ್ಮನಕ್ಷತ್ರ, ಆ ನಕ್ಷತ್ರವಿರುವ ರಾಶಿ ಜನ್ಮರಾಶಿ. ಸೂರ್ಯ ನಮ್ಮ ಗ್ರಹಮಂಡಲ ವ್ಯವಸ್ಥೆಗೆ ಅಧಿಶಕ್ತಿ. ಅವನಿಂದಲೇ ನಮ್ಮ ಪ್ರಪಂಚ, ಅದರ ಆಗುಹೋಗುಗಳು. ಸೂರ್ಯನಿಂದಲೇ ಕಾಲಗಣನೆ; ದಿವಸ, ವಾರ, ಮಾಸ, ಋತು, ವರ್ಷ-ಇವುಗಳ ವ್ಯವಸ್ಥೆ. ಚಂದ್ರನಿಂದಲೂ ಇಂಥ ಗಣನೆಯುಂಟು. ಸೂರ್ಯಚಂದ್ರಾದಿ ಗ್ರಹಗಳು ಚಲಿಸುವ ಅಕಾಶವೀಧಿಗೆ (ಭಚಕ್ರ) ಹೆಗ್ಗುರುತಾದ ಒಂಟಿ ಅಥವಾ ಗುಂಪು ತಾರೆಗಳನ್ನು ಅಶ್ವಿನಿ ಮುಂತಾದ 27 ನಕ್ಷತ್ರ ಮಂಡಗಳಾಗಿ ವಿಂಗಡಿಸಿದ್ದಾರೆ. ನಕ್ಷತ್ರಕ್ಕೆ ನಾಲ್ಕು ಪಾದ. ಒಂಬತ್ತು ನಕ್ಷತ್ರ ಪಾದಗಳಿಗೆ ಒಂದು ರಾಶಿಯಂತೆ ಭೂಚಕ್ರವನ್ನು ಮೇಷ ಮುಂತಾದ 12 ರಾಶಿಗಳಾಗಿ ವಿಂಗಡಿಸಿದ್ದಾರೆ. ಇದು ರಾಶಿಚಕ್ರ. ಸೂರ್ಯಪಥವನ್ನು ಚಂದ್ರಪಥ ಛೇದಿಸುವ ಸಂಪಾತ ಬಿಂದುಗಳು ರಾಹು ಕೇತುಗಳು; ಇವು ನವಗ್ರಹಗಳಲ್ಲಿ ಎಣಿಕೆಯಾಗಿದ್ದರೂ ಛಾಯಾಗ್ರಹಗಳೆಂದು ಪರಿಗಣನೆ. ಜನನ ಕಾಲದಲ್ಲಿ ಸೂರ್ಯಚಂದ್ರಾದಿ ಗ್ರಹಗಳು ಯಾವ ಯಾವ ನಕ್ಷತ್ರ, ಪಾದ, ಪಾದಾಂಶಗಳಲ್ಲಿರುತ್ತವೆಯೋ ಅವನ್ನು ಸೂಚಿಸುವ ರಾಶಿಚಕ್ರದ ನಕ್ಷೆ ಜಾತಕ, ರಾಶಿ ಕುಂಡಲಿ. ಸೂರ್ಯಚಂದ್ರರಿಗೆ ಒಂದೇ ಗತಿ (ಖುಜ್ಜು), ಮುಂದೆ ಸಾಗುವುದು ಪಶ್ಚಿಮದಿಂದ ಪೂರ್ವಕ್ಕೆ. ಇತರ ಗ್ರಹಗಳಿಗೆ ವಕ್ರಗತಿಯೂ ಉಂಟು, ಅವು ನಿಧಾನವಾಗಿ (ಮಂದ) ಹಿಂದೆ ಬಿದ್ದು (ವಕ್ರ) ನಿಂತು (ಸ್ತಂಭನ) ವೇಗವಾಗಿ (ಅತಿಚಾರ) ಚಲಿಸುತ್ತವೆ. ಸೂರ್ಯನಿಗೆ ಭೂಮಿಗೆ ಅತಿ ಸಮೀಪವಾಗಿ ಅತಿ ದೂರವಾಗಿ ಚಲಿಸುತ್ತವೆ. ಸೂರ್ಯ ಸಿಂಹರಾಶಿಯ ಅಧಿಪತಿ; ಚಂದ್ರ ಕಟಕಧಿಪತಿ. ಇತರ ಐದು ಗ್ರಹಗಳಿಗೆ ತಲಾ ಎರಡು ರಾಶ್ಯಾಧಿಪತ್ಯ. ಪ್ರತಿ ಗ್ರಹಕ್ಕೂ ಉಚ್ಚ ನೀಚ ಮೂಲ ತ್ರಿಕೋಣಗಳೆಂಬ ಆಯಕಟ್ಟಿನ ಸ್ಥಾನಗಳುಂಟು. ರಾಹುಕೇತುಗಳಿಗೂ ಇವೆಲ್ಲ ಉಂಟೆಂದು ಕೆಲವರ ಭಾವನೆ. ಗ್ರಹಗಲಿಗೆ ಶತ್ರುತ್ವ, ಮಿತ್ರತ್ವ, ತಾಟಸ್ಥ್ಯ ದೃಷ್ಟಿ, ವಿಶೇಷ ದೃಷ್ಟಿ ಉಂಟು; ಅವಸ್ಥಾಂತರಗಳುಂಟು. ಹಾಗೆಯೇ ವೇಧೆ. ಪ್ರತಿಗ್ರಹಕ್ಕೂ ನಕ್ಷತ್ರಗಳ ಒಡೆತನ ಉಂಟು, ಪ್ರತಿ ನಕ್ಷತ್ರಕ್ಕೂ ಅಧಿದೇವತೆಯುಂಟು. 12 ರಾಶಿಗಳು ನಕ್ಷತ್ರಖಚಿತ. ಇದು ನಿರಯನ ಭಚಕ್ರ, ಫಲಜ್ಯೋತಿಷಕ್ಕೆ ಯುಕ್ತ. ಲಗ್ನವೇ ಮುಂತಾದ 12 ಭಾವಗಳು ಅಥವಾ ಮನೆಗಳು ಜನನ ಕಾಲಾಪೇಕ್ಷ್ಯ ನಿರ್ಣೀತ. ಒಂದು ಭಾವ ಎರಡು ರಾಶಿಗಳಿಗೆ ಹರಡಿರಬಹುದು. ಲಗ್ನ ಮೊದಲ ಮನೆ, ತನು ಭಾವ. ಹೀಗೆ ಖಗೋಳದ ಎಲ್ಲ ಅಂಶ ಅಂತರಗಳಿಗೂ ಜೋತಿಷದ ಸಂಕೇತಗಳುಂಟು. ಅವೆಲ್ಲ ಲಕ್ಷಣಸೂಚಿಗಳು. ಈ ಎಲ್ಲ ಜ್ಯೋತಿಷಿಕ ಅಂಶಗಳನ್ನೂ ತೆಗೆದುಕೊಂಡು ಸಮನ್ವಯಗೊಳಿಸಿ ಫಲಿತಾಂಶವನ್ನು ತೋರಿಸುತ್ತಾರೆ. ಅದು ವ್ಯಕ್ತಿ ಲಕ್ಷಣದ ಸೂಚಿ, ಭವಿಷ್ಯ ಸೂಚಿ.
ಶನಿಯಿಂದ ಆಚೆಗೆ ಯೂರನಸ್, ನೆಪ್ಚೂನ್, ಪ್ಲೂಟೋ ಗ್ರಹಗಳಿರುವುದನ್ನು ಆಧುನಿಕ ಖಗೋಳವಿಜ್ಞಾನ ಕಂಡುಹಿಡಿದಿದೆಯಷ್ಟೆ. ಇವು ಸೂರ್ಯನ ಸುತ್ತ ಒಮ್ಮೆ ತಿರುಗಿ ಬರುವ ಕಾಲಾವಧಿ ಮನುಷ್ಯ ಜೀವಿತಕ್ಕಿಂತ ಅಧಿಕವಾಗಿರುವ ಕಾರಣ ಇವನ್ನು ಜಾತಕ ಸಂಬಂಧವಾಗಿ ಪರಿಗಣಿಸಬೇಕಾಗಿಲ್ಲ ಎಂದು ಕೆಲವರ ಪರಿಗಣಿಸಬೇಕೆಂದು ಆಧುನಿಕರ ಮತ. ಅಂತೂ ಈ ಶನ್ಯತಿಗ ಗ್ರಹಗಳನ್ನು ನವಗ್ರಹಗಳ ಜೊತೆಗೆ ಅಳವಡಿಸುವ ಆಧುನಿಕ ಪ್ರಯತ್ನ ನಡೆದಿದೆ. ಭೂಲೋಕದ ದೀರ್ಘಾವಧಿ ವಿದ್ಯಮಾನಗಳಿಗೆ ಇವನ್ನು ಪರಿಗಣಿಸುತ್ತಾರೆ. ಅದಕ್ಕೆ ಮೇದಿನಿ ಜ್ಯೋತಿಷ ಎಂದು ಹೆಸರು. ಹಾಗೆಯೇ ನಕ್ಷತ್ರಖಚಿತವಾದ ಸ್ಥಿರ ನಿರಯನ ಭಚಕ್ರವನ್ನು ವರ್ಜಿಸಿ, ಸೂರ್ಯನ ಚಲನವನ್ನು ಅವಲಂಬಿಸುವ ಸಾಯನ ಚಲಿತ ಭಚಕ್ರವನ್ನು ಭವಿಷ್ಯಾವಧಾನಕ್ಕೂ ತೆಗೆದುಕೊಳ್ಳುವ ಆಧುನಿಕ ಪರಿಪಾಟಿ ಇದೆ, ಇದು ಪಶ್ಚಿಮದ ಪ್ರಭಾವ.
ಜ್ಯೋತಿಷದ ಕಠಿಣ ಭಾಗವೆಂದರೆ ಫಲಕಾಲವನ್ನು ನಿರ್ದೇಶಿಸುವುದು. ಇದಕ್ಕೆ ಸುಮಾರು ನಲವತ್ತು ವಿಧಾನಗಳಿವೆ. ಈ ದಶಾಭುಕ್ತಿ ವಿಧಾನಗಳಲ್ಲಿ ವಿಂಶೋತ್ತರಿ ಪದ್ಧತಿ ಅತ್ಯಂತ ವ್ಯಾಪಕ ಪ್ರಚಾರವುಳ್ಳದ್ದು. ಉತ್ತರ ಭಾರತದಲ್ಲಿ ಅಷ್ಟೋತ್ತರಿಗೆ ಮಾನ್ಯತೆಯುಂಟು. ವಿಂಶೋತ್ತರಿಯ ಪ್ರಕಾರ, ಮನುಷ್ಯನ ಪರಮಾಯುಷ್ಯ 120 ವರ್ಷಗಳು. ಈ ಆಯುರ್ದಾಯವನ್ನು ಒಂಬತ್ತು ಗ್ರಹಗಳಿಗೆ ವಿವಿಧ ಪ್ರಮಾಣಗಳಲ್ಲಿ ಹಂಚಿದ್ದಾರೆ; 120 ವರ್ಷಗಳ ಅವಧಿಯಲ್ಲಿ ಪ್ರತಿಗ್ರಹದ ದೆಶೆಯೂ ಒಮ್ಮೆ ನಡೆಯುತ್ತದೆ. ಪ್ರತಿದೆಶೆಗೂ ಒಂಬತ್ತು ಗ್ರಹಗಳ ಭುಕ್ತಿಯುಂಟು. ಪ್ರತಿ ಭುಕ್ತಿಗೂ ಒಳ ವಿಭಾಗಗಳುಂಟು. ಜನ್ಮ ನಕ್ಷತ್ರಾಧಿಪತಿಯದೇ ಪ್ರಥಮ ದೆಶೆ. ತರುವಾಯ ಇತರವು. ಒಂದೊಂದು ದೆಶೆಯಲ್ಲಿ ಒಂದೊಂದು ಭುಕ್ತಿಯ ಫಲವೂ ಬೇರೆ ಬೇರೆ. ಇದು ಆಯಾ ಜಾತಕದ ಪ್ರಕಾರ. ಮೊದಲು ಆಯುರ್ದಾಯ ನಿಷ್ಕರ್ಷೆ, ತರುವಾಯ ಫಲ ನಿರ್ಣಯ. ಅಷ್ಟೋತ್ತರಿಯ ಪ್ರಕಾರ ಮನುಷ್ಯನ ಪರಮಾಯುರ್ದಾಯ 108 ವರ್ಷಗಳು.
ಜನ್ಮ ಲಗ್ನದ ಪ್ರಾಧಾನ್ಯವನ್ನು ಪ್ರಸ್ತಾಪಿಸಿದೆಯಷ್ಟೆ. ಅದರಂತೆ ಆಧಾನ ಲಗ್ನವನ್ನೂ ಎಣಿಸುವುದುಂಟು. ಅದು ಗರ್ಭ ಲಗ್ನ ಆಧಾರದ ಮೇರೆಗೆ ಜನ್ಮ ಜ್ಯೋತಿಷದ ಪ್ರಕಾರ, ಜನ್ಮವೂ ಗರ್ಭವೂ ಕೆಲ ನಿರ್ದಿಷ್ಟ ಕಾಲಗಳಲ್ಲಿ ಮಾತ್ರ ಸಂಭವ. ಹಾಗೆಯೇ ಸಾವು, ಋತುಸ್ರಾವ ಒಟ್ಟಾರೆಯಾಗಿ ಇವೆಲ್ಲ ಗ್ರಹ ನಕ್ಷತ್ರ ಯೋಗಗಳ ಮೇರೆಗೆ ಸಂಭವ. ಅಪಸ್ಮಾರ ಉನ್ಮಾದಗಳೂ ಅಷ್ಟೆ. ರೋಗದ ಉಲ್ಬಣಗಳೂ ಅಷ್ಟೆ. ಪ್ರಾಣಿವರ್ಗಗಳಲ್ಲಿ ಕಂಡುಬರುವ ಜೈವಿಕ ಆವರ್ತಗಳನ್ನು ಜ್ಯೋತಿಷ ಸೂಚಿಸುತ್ತದೆ; ಸಂಖ್ಯಾಶಾಸ್ತ್ರೀಯವಾದ ಸಂಭವ ಸಾಧ್ಯತೆಗಳನ್ನು ಕೆಲವೊಮ್ಮೆ ಸರಾಸರಿಗಳನ್ನು ಸೂಚಿಸುತ್ತದೆ.
ಈಗ ಭಾರತದಲ್ಲಿ ಪ್ರಚಾರದಲ್ಲಿರುವುದು ಬಹುತೇಕ ಪರಾಶರ ಪದ್ಧತಿ. ಜೈಮಿನಿ ಪದ್ಧತಿಯನ್ನು ಹಲಕೆಲವು ಪ್ರಮೆಯಗಳಲ್ಲಿ ಅವಲಂಬಿಸುವುದುಂಟು. ಜ್ಯೋತಿಷ ವೇದ ಪ್ರಣೀತ; ವೇದಾಂಗ. ವೇದಾಂಗ ಜ್ಯೋತಿಷದಿಂದ ಸಿದ್ಧಾಂತಗಳು ಹುಟ್ಟಿಕೊಂಡವು. ದಿವ್ಯದೃಷ್ಟಿಗೆ, ಯೋಗದೃಷ್ಟಿಗೆ ಗೋಚರವಾದುದನ್ನು ಪರಾಶರಾದಿ ಋಷಿಗಳು ಜನಸಾಮಾನ್ಯರ ಪ್ರಯೋಜನಕ್ಕಾಗಿ ಅಳವಡಿಸಿಕೊಟ್ಟರು. ಉತ್ತರೋತ್ತರ ಆರ್ಯಭಟ, ವರಾಹಮಿಹಿರ, ಭಾಸ್ಕರಾಚಾರ್ಯ ಮುಂತಾದವರು ಇದನ್ನು ಸಿದ್ಧಾಂತಗಳ ರೂಪದಲ್ಲಿ ಆಗುಗೊಳಿಸಿದರು. ತರುವಾಯ ಕಾರಿಕೆಗಳೆಂಬ ವ್ಯಾಖ್ಯಾನಗಳು ಹುಟ್ಟಿದುವು. ಪರಾಶರೀಯ ಗ್ರಂಥಗಳು ಸಂಪೂರ್ಣವಾಗಿ ಉಪಲಬ್ಧವಿಲ್ಲ. ಆರ್ಯಭಟೀಯ ಸೂರ್ಯಸಿದ್ಧಾಂತ ಸರ್ವಮಾನ್ಯವಾದ ಪ್ರಮಾಣ ಗ್ರಂಥ. ವರಾಹಮಿಹಿರರ ಪಂಚಸಿದ್ಧಾಂತಿಕ ಗ್ರಂಥದಿಂದ ಇತರ ಜ್ಯೋತಿಷಾಚಾರ್ಯರ ಪರಿಚಯವುಂಟಾಗುತ್ತದೆ. ಮಿಹಿರರ ಬೃಹತ್ ಜಾತಕ ಸಂಹಿತೆಗಳು ಪ್ರಮಾಣ ಗ್ರಂಥಗಳು. 12ನೆಯ ಶತಮಾನದಲ್ಲಿ ಭಾಸ್ಕರಾಚಾರ್ಯರ ಪರಕೀಯಾಕ್ರಮಣದ ಆಘಾತಗಳ ಪರಿಣಾಮವಾಗಿ ಜ್ಯೋತಿಷದ ಬೆಳೆವಣಿಗೆ ಕುಂಠಿತವಾಯಿತು. ಈಗ ಪಾಶ್ಚಾತ್ಯ ಪ್ರಭಾವ, ವೈಜ್ಞಾನಿಕ ವೈಚಾರಿಕ ಪ್ರಭಾವಗಳ ದೆಸೆಯಿಂದಾಗಿ ಜ್ಯೋತಿಷ ತನ್ನ ಉತ್ಕøಷ್ಟ ನಲೆಬೆಲೆಗಳನ್ನು ಮತ್ತೆ ಕಂಡುಕೊಳ್ಳುತ್ತಿದೆ. ಈ ಆಧುನಿಕ ನವೋದಯಕ್ಕಾಗಿ ಬಿ. ಸೂರ್ಯನಾರಾಯಣರಾಯರೇ ಮೊದಲಾದವರು ಸಲ್ಲಿಸಿರುವ ಸೇವೆ ಸ್ಮರಣೀಯ.
ಜಾತಕದಂತೆ ಮುಹೂರ್ತ: ಮುಹೂರ್ತ ಶಾಸ್ತ್ರದಲ್ಲಿ ಉದ್ದಿಷ್ಟ ಕಾಲವೇ ಜನ್ಮಲಗ್ನ. ಪ್ರಶ್ನಶಾಸ್ತ್ರದಲ್ಲೂ ಇದೇ ರೀತಿ. ಪ್ರಶ್ನೆಯ ಕಾಲವೇ ಜನ್ಮಲಗ್ನವೆಂದು ಪರಿಗಣನೆ. ಪ್ರಾಚೀನ ಭಾರತೀಯ ಋಷಿಗಳು ಉದಾರಚರಿತರು. ತಮ್ಮ ವೈಚಾರಿಕತೆಗೆ ನಿಲುಕಿದ, ಸಾಧುವಾಗಿ ಕಂಡ, ಪರಕೀಯ ಅಂಶಗಳನ್ನು ಸ್ವೀಕರಿಸಿದ್ದಾರೆ. ಗ್ರೀಕ್ ಸಿದ್ಧಾಂತಿಗಳನ್ನು ಯವನಾಚಾರ್ಯರೆಂದು ಗೌರವಿಸಿದ್ದಾರೆ. ಗ್ರೀಕ್ ಮೂಲಗಳಿಂದ ಕೆಲಭಾವನೆಗಳನ್ನೂ ಪಾರಿಭಾಷಿಕ ಶಬ್ದಗಳನ್ನೂ ಭಾರತೀಯರು ತೆಗೆದುಕೊಂಡಿದ್ದಾರೆ, ನಿಜ. ಆದರೆ ಗ್ರೀಕ್ ಜ್ಯೋತಿಷ ಪದ್ಧತಿ ಪ್ರಕ್ರಿಯೆಗಳಿಗೂ ಭಾರತೀಯವಕ್ಕೂ ಅರ್ಥಾರ್ಥಸಂಬಂಧವಿಲ್ಲ. ಜ್ಯೋತಿಷವನ್ನು ಲೋಕವಿಶಿಷ್ಟವನ್ನಾಗಿಸಿರುವ ನಕ್ಷತ್ರ ನಿರ್ಣಯ, ದಶಾಭುಕ್ತಿ ನಿರ್ಣಯ ಮುಂತಾದುವು ಅನನ್ಯವೂ ಪರಿಷ್ಕಾರವೂ ಅತಿ ಪ್ರಾಚೀನವೂ ಆದ ಭಾರತೀಯ ಸಿದ್ಧಿ. ಪ್ರಶ್ನಶಾಸ್ತ್ರ ಪರಕೀಯ ಪ್ರಭಾವಕ್ಕೆ ಸಂದ ಪದ್ಧತಿ ಎಂದು ಹೇಳುವುದುಂಟು. ಅದು ತಾಜಕ ಜ್ಯೋತಿಷ. ಇತ್ತೀಚಿನ ಶತಮಾನಗಳ ಬೆಳೆವಣಿಗೆ.
ಜ್ಯೋತಿಷ ಭಾರತೀಯ ಜೀವನದಲ್ಲಿ ಹಾಸುಹೊಕ್ಕಾಗಿ ಬೆರೆತಿದೆ. ಪ್ರಾಚೀನ ಭಾರತೀಯ ನಾಗರಿಕತೆಯ ಸಾಂಸ್ಕøತಿಕ, ಧಾರ್ಮಿಕ, ವ್ಯಾವಹಾರಿಕ ಪರಂಪರೆಗೆ ಸಂದ ವೇದ, ಉಪನಿಷತ್ತುಗಳೇ ಮುಂತಾದುವುಗಳೊಡನೆ ಸಂಗೋಪಾಂಗವಾಗಿ ಬೆಳೆದು ಅಖಂಡತೆಯನ್ನು ಆಯ್ದಿದೆ ಮತ್ತು ಅನುಭವ ಪ್ರಮಾಣವಾದ ವ್ಯಾವಹಾರಿಕ ಪ್ರಯೋಜನವನ್ನು ಸಾಧಿಸಿಕೊಂಡಿದೆ.
ಜ್ಯೋತಿಷಕ್ಕೆ ಜನ್ಮಾಂತರ ಕರ್ಮಸಿದ್ಧಾಂತಗಳು ಆಧಾರಭೂತ. ವ್ಯಕ್ತಿವ್ಯಕ್ತಿಗೂ ಇರುವ ಅಂತರಕ್ಕೆ ಇದೇ ಅದು ಕೊಡುವ ಹಿನ್ನೆಲೆ. ಜನ್ಮಾಂತರಗಳಿಂದ ಕೂಡಿಹಾಕಿಕೊಂಡು ಬಂದಿರುವ ಕರ್ಮ ಸಂಚಿತ. ಈ ಜನ್ಮದಲ್ಲಿ ಫಲಿಸುವ ಕರ್ಮಭಾಗ ಪ್ರಾರಬ್ಧ. ಈ ವರೆಗೆ ಈ ಜನ್ಮದಲ್ಲಿ ಸಂಪಾದಿಸಿ ಮುಂದಿನ ಜನ್ಮಕ್ಕೆ ಆರ್ಜಿಸಿಕೊಂಡು ಹೋಗುವ ಕರ್ಮಮೊತ್ತ ಆಗಮಿ. ಇದನ್ನು ಗ್ರಹನಕ್ಷತ್ರ ಸಂಕೇತಗಳ ಮೂಲಕ ಜಾತಕ ನಿರ್ದೇಶಿಸುತ್ತದೆ. ಮಾಡಿದ್ದುಣ್ಣೋ ಮಹಾರಾಯ. ಜನ್ಮ, ಜನ್ಮಜಾತವಾದ ಪ್ರವೃತ್ತಿಗಳು, ದೈಹಿಕ ಸಾಮಾಜಿಕ ಪರಿಸ್ಥಿತಿಗಳು ಕರ್ಮಾಧೀನ. ಅವನ್ನು ನಾವು ಬಳಸಿಕೊಳ್ಳುವ ಬಗ್ಗೆ ಆತ್ಮಾಧೀನ, ಮನೋದಾಢ್ರ್ಯ ಪ್ರಯತ್ನ ಪಾಟವಗಳನ್ನು ಅವಲಂಬಿಸಿದ್ದು. ಯೋಗಿಗಳು ಜನ್ಮಾಂತರದ ವಾಸನೆಗಳನ್ನು ಸುಟ್ಟು ಜೀವನ್ಮುಕ್ತರಾಗುತ್ತಾರೆಂದು ನಮ್ಮ ಅನೂಚಾನವಾದ ನಂಬಿಕೆ. ಇದು ಸಾಮಾನ್ಯರಿಗೆ ಅಲ್ಲ. ದೃಢಚಿತ್ತವುಳ್ಳವರು ತಮ್ಮ ಬದುಕನ್ನು ತಿದ್ದಿಕೊಳ್ಳಲು ಸಮರ್ಥರು. ಜನಸಾಮಾನ್ಯರು ಇಂದ್ರಿಯದಾಸರಾಗಿ ಜಾತಕದ ಮೇರೆಗೆ ಜೀವನ ಸಾಗಿಸುತ್ತಾರೆ. ಮನುಷ್ಯನಿಗೆ ಕರ್ಮಬಂಧನವೂ ಉಂಟು, ಕ್ರಿಯಾಸ್ವಾತಂತ್ರ್ಯವೂ ಉಂಟು. ವ್ಯಕ್ತಿ ಸಂಪೂರ್ಣವಾಗಿ ವಿಧಿವಶನೂ ಅಲ್ಲ, ಸ್ವತಂತ್ರನೂ ಅಲ್ಲ.
ಈ ಕೆಳಗಿನ ಮಾಹಿತಿ ಮೊದಲಿಗೆ ಇದ್ದದ್ದು - ಮೇಲಿನದನ್ನು ಮೈಸೂರು ವಿಶ್ವವಿದ್ಯಾಲಯದ ವಿಶ್ವಕೋಶದಿಂದ ಸೇರಿಸಲಾಗಿದೆ ಎಂಬುದನ್ನು ದಯವಿಟ್ಟು ಗಮನಿಸಿ
ಪಂಚಾಂಗ
thumb|right|150 px|ಪಾಶ್ಚಾತ್ಯ ಜೋತಿಷ್ಯದಲ್ಲಿ ಉಪಯೋಗಿಸಲಾಗುವ ಚಿಹ್ನೆಗಳು ಜ್ಯೋತಿಷ್ಯವು ಬಾಹ್ಯಾಕಾಶದ ಕಾಯಗಳ ಸ್ಥಾನಗಳ ಆಧಾರದ ಮೇಲೆ ಮಾನವನ ವ್ಯಕ್ತಿತ್ವ, ಭವಿಷ್ಯ ಇತ್ಯಾದಿಗಳನ್ನು ತಿಳಿಯಬಹುದೆಂಬ ನಂಬಿಕೆ. ಜ್ಯೋತಿಷ್ಯದಿಂದ ಕೇವಲ ಮಾನವನ ಭವಿಷ್ಯವಲ್ಲದೇ, ರಾಜಕೀಯ,ದೇಶ,ಆರ್ಧಿಕ, ಹೀಗೆ ಹತ್ತು ಹಲವುಗಳ ಬಗ್ಗೆ ಭವಿಷ್ಯವನ್ನು ತಿಳಿಯಬಹುದಾಗಿದೆ. ಜ್ಯೋತಿಷ್ಯದಲ್ಲಿ ಪ್ರಮುಖವಾಗಿ ಕೆಲವು ಅಂಶಗಳು ಮುಖ್ಯವಾಗಿವೆ..
ಪಂಚಾಂಗ
ತಿಥಿ, ವಾರ, ನಕ್ಷತ್ರ, ಯೋಗ, ಕರಣ ಎ೦ಬ ಐದು ಅಂಶಗಳಿಗೆ ಪಂಚಾಂಗವೆಂದು ಕರೆಯುತ್ತಾರೆ.ಮಾಸ, ಪಕ್ಷ, ಋತುಗಳು ಬದಲಾಗುವವಾದರೂ ಪ್ರತಿ ದಿನವೂ ಬದಲಾಗುವುದಿಲ್ಲ. ಆದರೆ ಇಂದಿನ ತಿಥಿ, ವಾರಗಳು ನಾಳೆ ಇರುವುದಿಲ್ಲ. ನಕ್ಷತ್ರ, ಯೋಗ, ಕರಣಗಳೂ ಹಾಗೆಯೇ. ಹೀಗೆ ಪ್ರತಿದಿನವೂ ವ್ಯತ್ಯಾಸವಾಗುವ ಈ ಐದು ಅಂಗಗಳೇ ಪಂಚಾಂಗಗಳು.
ಈ ಐದರ ಬಗ್ಗೆ ವಿವರ ನೀಡುವ ಪುಸ್ತಕವನ್ನು ಪಂಚಾಂಗವೆಂದು ಕರೆಯುತ್ತೇವೆ.
ಈ ಪಂಚಾಂಗ ಪುಸ್ತಕದಲ್ಲಿ ತಿಥಿ, ವಾರಾದಿಗಳ ಜೊತೆಗೆ ಸಂವತ್ಸರ, ಆಯನ, ಮಾಸಾದಿಗಳು, ಮಾಸದಲ್ಲಿ ಗತಿಸಿದ ದಿನಗಳು, ಗ್ರಹಣ, ಮೌಢ್ಯಾದಿಗಳು, ಇವುಗಳಲ್ಲದೆ ಜಾತಕ ಮುಹೂರ್ತಗಳಿಗೆ ಉಪಯುಕ್ತಗಳಾದ ಗ್ರಹಗಳ ಸ್ಥಿತಿಗಳು, ವಿಷ, ಅಮೃತ ಘಳಿಗೆಗಳು, ಇನ್ನಿತರ ಧಾರ್ಮಿಕ ಪರ್ವದಿನಗಳೂ ಬರೆದಿರುತ್ತದೆ. ಇವುಗಳ ಜೊತೆಗೆ ಈ ಪಂಚ ಅಂಗಗಳನ್ನು ಅವುಗಳ ಆದ್ಯಕ್ಷರವನ್ನು ಬರೆಯುವುದರ ಮೂಲಕ ಸಂಕ್ಷಿಪ್ತವಾಗಿ ಬರೆಯಲಾಗುತ್ತದೆ.
ತಿಥಿ
ಪ್ರತಿಪತ್, ದ್ವಿತೀಯಾ, ತೃತೀಯಾ ಮತ್ತು ಚತುರ್ಥೀ ತಿಥಿಗಳಿಗೆ ಕ್ರಮವಾಗಿ ಪಾಡ್ಯ, ಬಿದಿಗೆ, ತದಿಗೆ, ಚೌತಿಗಳೆಂಬ ಹೆಸರು ಚಾಲ್ತಿಯಲ್ಲಿದೆ. ಆದರೆ ಇವು ಸಂಸ್ಕೃತದ ಹೆಸರುಗಳಲ್ಲವೆಂಬುದನ್ನು ಗಮನಿಸಬೇಕು.
ವಾರ
ವಾರಗಳು ಏಳು. ಸಾಮಾನ್ಯವಾಗಿ ಏಳು ದಿನಗಳ ಸಮೂಹಕ್ಕೆ ವಾರವೆನ್ನುತ್ತೇವೆ. ವಾರಕ್ಕೆ ಏಳು ದಿನಗಳು ಎನ್ನುತ್ತೇವೆ.
ಪ್ರತ್ಯೇಕವಾಗಿ ದಿನಗಳು, ರಾಹು, ಕೇತುಗಳನ್ನು ಹೊರತುಪಡಿಸಿ ಉಳಿದ ಏಳು ಗ್ರಹಗಳ ಹೆಸರಿನಲ್ಲಿ ಈ ಏಳು ವಾರಗಳಿವೆ. ಸೂರ್ಯೋದಯದಿಂದ ಸೂರ್ಯೋದಯಕ್ಕೆ ಈ ವಾರಗಳು ಬದಲಾಗುತ್ತದೆ.
ನಕ್ಷತ್ರ
ದಕ್ಷಪ್ರಜಾಪತಿಗೆ ಅರವತ್ತು ಹೆಣ್ಣುಮಕ್ಕಳು. ಅವರಲ್ಲಿ ಇಪ್ಪತ್ತೇಳು ಮಕ್ಕಳನ್ನು ಚಂದ್ರನಿಗೆ ಕೊಟ್ಟು ಮದುವೆ ಮಾಡಿದೆ. ಚಂದ್ರನ ಹೆಂಡಂದಿರೇ ಇಪ್ಪತ್ತೇಳು ನಕ್ಷತ್ರಗಳು. ಆಶ್ಚರ್ಯವೆಂದರೆ ಈ ನಕ್ಷತ್ರಗಳನ್ನು ಹೇಳುವ ಎಲ್ಲ ಶಬ್ದಗಳು ಸ್ತ್ರೀಲಿಂಗಗಳಲ್ಲ. ಶ್ರವಣ ಮೂಲ ಶಬ್ದಗಳು ನಪುಂಸಕಲಿಂಗವಾದರೆ ಪುಷ್ಯ, ಹಸ್ತ ಶಬ್ದಗಳು ಪುಲ್ಲಿಂಗದವು. ಆದ್ದರಿಂದ “ಮೂಲಾನಕ್ಷತ್ರೇ” “ಹಸ್ತಾ ನಕ್ಷತ್ರೇ” ಎಂಬುದಾಗಿ ದೀರ್ಘ ಪ್ರಯೋಗವು ಸಾಧುವೆನಿಸುವುದಿಲ್ಲ. ಮೂಲ ನಕ್ಷತ್ರೇ, ಹಸ್ತನಕ್ಷತ್ರೇ ಎಂದೇ ಪ್ರಯೋಗಿಸಬೇಕಾಗುತ್ತದೆ.
ಚಂದ್ರ ಪ್ರತಿದಿನವೂ ನಕ್ಷತ್ರದಿಂದ ನಕ್ಷತ್ರಕ್ಕೆ ಸಂಚರಿಸುತ್ತಾನೆ.
ಯೋಗ
ಪಂಚಾಂಗದಲ್ಲಿ ಯೋಗವೆಂಬ ಶಬ್ದವು ರೂಢನಾಮವಾಗಿ ವಿಷ್ಕಂಭಾದಿ ಇಪ್ಪತ್ತೇಳು ಯೋಗಗಳನ್ನು ಹೇಳುತ್ತದೆ. ನಕ್ಷತ್ರದಂತೆ ಯೋಗವೂ ಸಾಮಾನ್ಯವಾಗಿ ೬೦ ಘಳಿಗೆ ಇರುವುದರಿಂದ ಪ್ರತಿದಿನವೂ ಬದಲಾಗುತ್ತದೆ.
ಕರಣ
ಬವ, ಬಾಲವ ಮೊದಲಾದ ಕರಣಗಳು ಹನ್ನೊಂದು. ಇದರಲ್ಲಿ ಮೊದಲ ಏಳು ಕರಣಗಳನ್ನು ಸ್ಥಿರಕರಣಗಳೆಂದೂ ಕೊನೆಯ ನಾಲ್ಕು ಕರಣಗಳನ್ನು ಚರಕರಣಗಳೆಂದೂ ಜ್ಯೋತಿಶ್ಶಾಸ್ತ್ರವು ಪರಿಗಣಿಸಿದೆ. ಒಂದು ತಿಥಿಗೆ ಎರಡು ಕರಣಗಳು.
ರಾಶಿಗಳು
ಭಾರತೀಯ ಜ್ಯೋತಿಷ್ಯದ ಪ್ರಕಾರ ೧೨ ರಾಶಿಗಳಿವೆ
೧) ಮೇಷ
೨) ವೃಷಭ
೩) ಮಿಥುನ
೪) ಕರ್ಕಾಟಕ
೫) ಸಿಂಹ
೬) ಕನ್ಯಾ
೭) ತುಲಾ
೮) ವೃಶ್ಚಿಕ
೯) ಧನು
೧೦) ಮಕರ
೧೨) ಮೀನ
ಗ್ರಹಗಳು
ಒಟ್ಟು ಒಂಬತ್ತು ಗ್ರಹಗಳು
೧) ಸೂರ್ಯ
೨) ಚಂದ್ರ
೩) ಮಂಗಳ
೪) ಬುಧ
೫) ಗುರು
೬) ಶುಕ್ರ
೭) ಶನಿ
೮) ರಾಹು
೯) ಕೇತು
ಆಧಾರ
ಪಂಚಾಂಗದ ಮೂಲ ಮಾಹಿತಿಗಳು shivallibrahmins.com ವರ್ಗ: ಖಗೋಳಶಾಸ್ತ್ರ |ವರ್ಗ:ಹಿಂದೂ ಪಂಚಾಂಗ . ವರ್ಗ:ಕಾಲ
ಪ್ಲೇಟೊ
ಪ್ಲೇಟೊ (೪೨೭-೩೪೭ ಕ್ರಿ.ಪೂ) ಪಾಶ್ಚಿಮಾತ್ಯ ತತ್ವಜ್ಞಾನದ ಸ್ಥಾಪಕರಲ್ಲಿ ಒಬ್ಬ.ಗ್ರೀಸ್ ದೇಶದ ಈ ಚಿಂತಕ ಪ್ರಸಿದ್ಧ ಚಿಂತಕ ಸಾಕ್ರಟೀಸ್ ರ ಶಿಷ್ಯ ಹಾಗೂ ಇನ್ನೊಬ್ಬ ಸಮಕಾಲೀನ ಚಿಂತಕ ಅರಿಸ್ಟಾಟಲ್ ನ ಗುರು.
ಜೀವನ ಚರಿತ್ರೆ
ಗ್ರೀಕ್ ತತ್ವಜ್ಞಾನಿ ಪ್ಲೇಟೋ ಅಥೆನ್ಸನ 'ಎಜಿನಾ ' ಎಂಬಲ್ಲಿ ಕ್ರಿ.ಪೂ ೪೨೭. ರಲ್ಲಿ ಜನಿಸಿದನು. ಅವನ ತಂದೆ ಅರಿಸ್ಟಾನ್ ತಾಯಿ ಪೆರಿಕ್ವಿಯೋನ. ಪ್ಲೇಟೋ ಶ್ರೀಮಂತ ಮತ್ತು ಪ್ರತಿಷ್ಠಿತ ಮನೆತನದಿಂದ ಬಂದವನಾಗಿದ್ದನು. ಅವನು ಸ್ಫುರದ್ರೂಪಿಯೂ, ದೃಡಕಾಯನೂ ಆದುದರಿಂದ ಅವನಿಗೆ 'ಪ್ಲೇಟೋ' ಎಂದು ಹೆಸರಾಯಿತು.
ಉಲ್ಲೇಖ
ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪ್ಲೇಟೋನ ಕೃತಿಗಳು
ಪ್ಲೇಟೋನಿಂದ ರಚಿತವಾದ ಈ ಗ್ರಂಥಗಳಲ್ಲಿ ('ದಿ_ ರಿಪಬ್ಲಿಕ್') ಒಂದು ರಾಜಕೀಯ ಮತ್ತು ನೈತಿಕ ಉದ್ಗ್ರಂಥ. ಈ ಗ್ರಂಥವು ಪ್ಲೇಟೋನ* ಹೆಸರನ್ನು ಶಾಶ್ವತಗೊಳಿಸಿದೆ.
ನೋಡಿ
[ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಪ್ಲೇಟೋ]